**كاریگه ستراتیجیی چالاككه‌ره‌وه‌ دركییه‌كان و ڕێكخراوه‌ پێشكه‌وتووه‌كان له‌سه‌ر ده‌ستكه‌وت لاى خوێندكارانى به‌شى زانسته‌كۆمه‌ڵایه‌تییه‌كان ‌ له‌بابه‌تى مێژوو**

**شێرزاد علی احمد و كریم احمد عزیز و سه‌لام عبدالكریم عبدالله‌**

به‌شی زانسته‌ كۆمه‌ڵایه‌تییه‌كان، كۆلیجی په‌روه‌رده‌ی بنه‌ڕه‌ت، زانكۆی سلێمانی، هەرێمی كوردستان-عێراق.

به‌شى باخچەی منداڵان، كۆلیجی په‌روه‌رده‌ی بنه‌ڕه‌ت، زانكۆی گەرمیان، هەرێمی كوردستان-عێراق.

به‌شى مێژوو، كۆلیجی په‌روه‌رده‌ى زانستە مرۆڤایەتیەكانى سەیسادق ، زانكۆی سلێمانی، هەرێمی كوردستان-عێراق.

تاريخ الاستلام: 08/ 2022 تاريخ القبول: 12/2022 تاريخ النشر: 06/2023 [*https://doi.org/10.26436/hjuoz.2023.11.2.1081*](https://doi.org/10.26436/hjuoz.2023.11.2.1081%20)

**پۆختە:**

ئامانجى ئه‌م توێژینه‌وه‌یه‌ زانینى "كاریگه‌ریى ستراتیجیی چالاككه‌ره‌وه‌ دركییه‌كان و ڕێكخراوه‌ پێشكه‌وتووه‌كان له‌سه‌ر ده‌ستكه‌وت له‌بابه‌تى مێژوو لاى خوێندكارانى به‌شى زانسته‌كۆمه‌ڵایه‌تییه‌كان"، كۆمه‌ڵگه‌ى توێژینه‌وه‌كه‌ بریتییه‌ له‌ فێرخوازانى به‌شى زانسته‌ كۆمه‌لایه‌تییه‌كان، نمونەی توێژینه‌وه‌كه‌ بریتییه‌ له‌ فێرخوازانى (قۆناغی دووه‌م) سمسته‌رى چواره‌م له‌ به‌شى زانسته‌ كۆمه‌ڵایه‌تییه‌كان كه‌ توێژه‌ر ئه‌و قۆناغه‌ى به‌مه‌به‌ست هه‌ڵبژارد، له‌به‌ر دوو هۆكارى سه‌ره‌كى یه‌كه‌م: به‌هۆى گونجاوى ژماره‌ی فێرخوازان له‌و قۆناغه‌ كه‌ ژماره‌یان گونجاو بۆ ئه‌وه‌ى بكرێنه‌ سێ گروپ، دووه‌م: بوونى بابه‌تى مێژووى كورد له‌ سه‌ده‌كانى ناوه‌ڕاست له‌و قۆناغه‌، توێژه‌ر دیزاینى ئه‌زموونى به‌كارهێنا بۆ سێ گرووپى هاوسه‌نگ، گروپى ئه‌زموونى یه‌كه‌م بابه‌تیان به‌پێى ستراتیجى چالاككه‌ره‌وه‌ دركیه‌كان وه‌رده‌گرت و گروپى ئه‌زموونى دووه‌م بابه‌تیان به‌پێى ستراتیجى ڕێكخراوه‌ پێشكه‌وتووه‌كان وه‌رده‌گرت، گروپى سێیه‌م گروپى كۆنترۆڵكراو كه‌ بابه‌تیان به‌ڕێگاى ئاسایی وه‌رده‌گرت، كه‌ ژماره‌ی فێرخوازان بریتى بوو له‌ (57) فێرخواز، واته‌ هه‌ر گروپێك (19) فێرخواز، توێژه‌ر تاقیكردنه‌وه‌یه‌كى بنیاتنا بۆ ده‌ستكه‌وتى خوێندن كه‌ ژماره‌ى بڕگه‌كانى بریتى بوو له‌ (40) بڕگه‌ى پرسیارى جۆرى هه‌ڵبژاردن له‌ چه‌ند دانه‌یه‌ك، دواى ته‌واوبوونى ماوه‌ى ئه‌زموونى و به‌ده‌ستهێنانى داتا توێژه‌ر ده‌ستیكرد به‌ شیكردنه‌وه‌ى داتا به‌ده‌ستهاتووه‌كان، بۆ شیكردنه‌وه‌ى داتاكان توێژه‌ر به‌رنامه‌ى (spss) به‌كارهێنا و گه‌یشت به‌م ئه‌نجامانه‌ى لاى خواره‌وه‌:

1. ستراتیجی چالاككه‌ره‌وه‌ دركییه‌كان ڕێگایه‌كى سه‌ركه‌وتووه‌ بۆ وانه‌وتنه‌وه‌ى بابه‌تى مێژوو، گرپى ئه‌زموونى یه‌كه‌م ده‌ستكه‌وتى خوێندنى به‌رزیان به‌ده‌ستهێناوه‌.
2. وانه‌وتنه‌وه‌ به‌ پێى ستراتیجی ڕێكخراوه‌ پێشكه‌وتووه‌كان سه‌ركه‌وتوو كاریگه‌ره‌ بۆ بابه‌تى مێژوو لاى فێرخوازانى به‌شى زانسته‌ كۆمه‌ڵایه‌تییه‌كان.

**كلیله‌ وشه‌:** كاریگه‌ریى ، ستراتیجیی ، چالاككه‌ره‌وه‌ دركییه‌كان ، ڕێكخراوه‌ پێشكه‌وتووه‌كان ، ده‌ستكه‌وت.

* 1. **پێشه‌كى**

وانه‌گوتنه‌وه‌ به‌ڕێگه‌ كلاسیكیه‌كان ناگونجێت له‌گه‌ڵ پێشكه‌وتنى ته‌كنه‌لۆژیا و زۆربوونى زانیارى هه‌ر بۆ ئه‌م مه‌به‌سته‌ زۆر گرنگه‌ مامۆستا و لایه‌نه‌ په‌روه‌رده‌ییه‌كان كه‌ په‌یوه‌ندى ڕاسته‌وخۆیان له‌گه‌ڵ خوێندكاردا هه‌یه‌ شاره‌زاى ستراتیجییه‌ته كارا‌ و نوێیه‌كانى بوارى وانه‌گوتنه‌وه‌بن، هەروەها تواناى جێبه‌جێكردنیان هه‌بێت له‌ نێو پۆلدا بۆ په‌ره‌پێدانى تواناكانى فێرخوازان و به‌ده‌ستهێنانى ده‌ستكه‌وتى زیاتر، له‌ناو ئه‌و ستراتیجيیانه‌شدا كۆمه‌ڵێك ستراتیجيیه‌تى كارا هه‌یه‌ كه‌ تێیدا فێرخوازه‌كان چالاكن و به‌شێكى سه‌ره‌كین له‌ وانه‌گوتنه‌وه‌كه‌دا له‌وانه‌ش هه‌ر یه‌كه‌ له‌ ستراتیجییه‌كانى (چالاككه‌ره‌وه‌ دركییه‌كان و ڕێكخراوه‌ پێشكه‌وتووه‌كان) كه‌ یه‌كێكن له‌و ستراتیجییه‌ نوێیانه‌ى وانه‌گوتنه‌وه‌ و گونجاون بۆ زۆربه‌ى بابه‌ته‌كانى زانسته‌ كۆمه‌ڵایه‌تى و مرۆڤایه‌تییه‌كان‌.

**1 – 2 گرفتى توێژینه‌وه‌ (مشكلة البحث)**

توێژینه‌وه‌‌ په‌روه‌رده‌ییه‌ نوێیه‌كان جه‌خت له‌سه‌ر ئه‌وه‌ ده‌كه‌نه‌وه‌ ئه‌وستراتیژانەی لەئێستادا بەكاردەهێنرێن وەڵامدەرەوەی پێشكەوتن و بەرەوپێشچوونەكانی بواری وانەگوتنەوە نییە، بەتایبەت ئەگەر ئەوەبزانین‌ مامۆستايان لە وانه‌گوتنه‌وەياندا‌‌ خوێندكارانیان بەجۆڕێك ڕاهێناوە ‌كە ته‌نها گوێگربێت و به‌شێوه‌یه‌كى كارا به‌شدار نه‌بێت له‌ وانه‌كاندا. بەوجۆرە‌ لەوانەوتنەوە مامۆستا ناتوانێ ئاستى بیركردنه‌وه‌كانى خوێندكار گەشەپێ بدات و بەتایبەت بیركردنەوەیەكی وەك بیركردنەوەی دوورمه‌وداى كە تەواوی ئاكت و چالاكیەكانی كەوتوەتە سەرفێرخواز و دەیكات بە چەقی پرۆسەی فێركاری دواجار هزرو بیركردنەوەی گه‌شه‌ناكات و هانده‌ریش نا‌بێت‌ بۆ بابه‌تى خوێندن بەتایبەت بابەتێكی وەك مێژوو كە زانیاری و سەرگوزەشتەی زۆرە.

ئه‌و ڕێگاى وانه‌وتنه‌وانه‌ى پێشتر مامۆستایان بۆ وانه‌وتنه‌وه‌ به‌كاریان ده‌هێنا له‌نێو پۆلى خوێندندا نه‌یده‌توانى فێرخوازان بكاته‌ خاوه‌ن كه‌سایه‌تییه‌كى به‌هێز و هه‌ستێ به‌و ڕۆڵه‌ى كه‌ بۆى دیاریكرابوو، ئه‌مش هانده‌ر نه‌بوو بۆ ده‌ركه‌وتنى بیرۆكه‌كانى فێرخواز و ڕۆڵێكى لاوه‌كى بۆ فێرخوازان ده‌مایه‌وه‌ (خضر،2014، ص129).

له‌كاتێكدا به‌هۆى گرتنه‌به‌رى ستراتیجیەته‌ نوێیه‌كانى وانه‌ گوتنه‌وه‌ به‌كارهێنانى ئه‌و مۆدێل و ستراتیجیانه‌ى وانه‌وتنه‌وه‌ى كارا كه‌ فێرخوازان ڕۆڵێكى سه‌ره‌كییان هه‌یه‌ له‌ نێو پۆلى خوێندندا و به‌هاوبه‌شى مامۆستا پێكه‌وه‌ ته‌واوكه‌رى پرۆسه‌ى وانه‌ وتنه‌وه‌كه‌ن، ئه‌مه‌ش یارمه‌تیده‌ره‌ بۆ به‌رزكردنه‌وه‌ى ده‌ستكه‌وتى زانستى فێرخوازان و ده‌ركه‌وتنى بیرۆكه‌ و دره‌نگ وشكبوونى بیرۆكه‌كانیان له‌سه‌ر ئه‌و بابه‌ته‌ى وه‌ریده‌گرن (سعداوي، 2015، ص602).

توێژه‌ریش له‌ سۆنگه‌ى هه‌ستكردن به‌بوونى ئه‌م كێشه‌یه‌ له‌ ناوەندێكی خوێندنی باڵای وەك زانكۆ هه‌وڵیداوه كار لەم توێژینەوەیدا بكات كە تەواوی ئاكت و چالاكیەكانی كەوتوەتە سەر خوێندكار و دەیكات بە چەقی پرۆسەی فێربوون ده‌یكات بەكەرەستەی لێكۆڵینەوە‌ له‌ ڕێگه‌ى به‌كارهێنانى هەردوو ستراتیجى (چالاككه‌ره‌وه‌ دركییه‌كان و ڕێكخراوه‌ پێشكه‌وتووه‌كانه‌وه‌) كار بۆ په‌رەپێدانی‌ ‌تواناكانى فێرخوازان بكات، چونكە هەر یەكە لە توێژینەوەكانی (الابيض،2010)، (الطائي، 2002)، (طقاطعة، 2017)، (عميري، 2007)، (sunasuan and songserm, 2021)، كارایی ئەو ستراتیجيانەیان سەلماندوە بۆ پەرەپێدانی بیركردنەوە و بەتایبەت بیركردنەوەی دوورمەودا لە بابەتی مێژوودا.

توێژه‌ر گرفته‌كانى توێژینه‌وه‌كه‌ى به‌شێوه‌ی پرسیار خستوه‌تەڕوو:

1. ئایا به‌كارهێنانى ستراتیجييه‌تى ‌چالاككه‌ره‌وه‌ دركییه‌كان، كاریگه‌رى هه‌یه‌ لەسه‌ر ده‌ستكه‌وتى فێرخوازانى به‌شى زانسته‌ كۆمه‌ڵایه‌تییه‌كان؟
2. ئایا به‌كارهێنانى ستراتیجييه‌تى ڕێكخراوه‌ پێشكه‌وتووه‌كان، كاریگه‌رى هه‌یه‌ لەسه‌ر ده‌ستكه‌وتى فێرخوازانى به‌شى زانسته‌ كۆمه‌ڵایه‌تییه‌كان؟ توێژەر لەو پرسیارانەی سەرەوە گریمانەكان دادەڕێژێت.

**1-3- گرنگى توێژینه‌وه‌ (أهمية البحث)**

وانه‌وتنه‌وه‌ پرۆسه‌ى به‌یه‌ك گه‌یشتنى مامۆستا و فێرخوازه‌‌، مامۆستا هه‌وڵده‌دات زانیارى و لێهاتویه‌كانى بگه‌یه‌نێته‌ فێرخوازه‌كانى، به‌خستنه‌گه‌ڕى ڕێگاو شێوازه‌ گونجاوه‌كان بۆ ئاماده‌كردنى فێرخواز له‌ڕووى ده‌روونى و ئاڕاسته‌ى زانستى، ئامانجى گرنگیدانه‌ به‌دروستكردنى مرۆڤێكى خاوه‌ن ئامانج و گونجاو له‌گه‌ڵ كۆمه‌ڵگه‌كه‌ى و گه‌شه‌پێدانى شێوازه‌كانى بیركردنه‌وه‌ى دروست و زانستى (عبدالقادر، 2013 ، ل25)

وانه‌وتنه‌وه‌ى كاریگه‌ریش په‌یوه‌سته‌ به‌و ستراتیژیه‌ت و ڕێگا و شێوازانه‌ى مامۆستا ده‌یگرێتە‌به‌ر له‌ ناو هۆڵی خوێندندا بۆ زیاتر سرنجڕاكێشانى فێرخوازە‌كانى، باشتر وایه‌ مامۆستا ئه‌و ستراتیجییه‌‌تانه‌ بگرێته‌به‌ر كه‌ فێرخواز تێیاندا كارایه‌ و ڕۆڵى چالاكى هه‌یه‌.

ستراتیجییه‌ته‌كانى (چالاككه‌ره‌وه‌ دركییه‌كان و ڕێكخراوه‌ پێشكه‌وتووه‌كان) ئه‌و ستراتیجییانه‌ن كه‌ پێیان ده‌گوترێ ستراتیجییه‌ته‌كانى وانەوتنەوەی كارا كه‌ له‌ (فێركردنێكی كاراوه‌) دروست ده‌بێت،بنه‌ما تیۆرییه‌كانى فێربونى كارا له‌سه‌ر بنه‌ماى كۆمه‌ڵێك گۆڕاوى جیهانى دامه‌زراوه‌ كه‌ ئامانجى گۆڕینى فۆكسه‌ له‌ مامۆستاوه‌ بۆ فێرخواز، به‌و مانایه‌یى فێربوون له‌و شوێنانه‌دا ڕووده‌دات كه‌ فێرخوازان تێیدا كارا و چالاكبن (أمبوسعیدي،الحوسنية،2016، ص24).

 فێركردنى كارا به‌مانا هاوچه‌رخه‌كه‌ى جگه‌ له‌وه‌ى زانستێكى كارپێكراو هه‌ڵبژێردراوه‌ و گه‌شه‌سه‌ندووه‌، پرۆسه‌یه‌كى په‌روه‌رده‌یی ئامانجدار و هه‌مه‌لایه‌نه‌یه‌ كه‌ هه‌موو ئه‌و هۆكارانه‌ له‌به‌رچاوده‌گرێت كه‌ فێربوون و فێركردن پێكده‌هێنن، له‌م پرۆسه‌یه‌دا مامۆستاو فێرخوازان و كارگێڕى قوتابخانه‌ و خێزان و گۆمه‌ڵگا هاوكارى یه‌كتر ده‌كه‌ن بۆ گه‌یشتن به‌و ئامانجانه‌ى كه‌ پێیان ده‌گوترێت ئامانجه‌ په‌روه‌رده‌ییه‌كان (الشهراني،2010، ص3)

ئه‌گه‌ر ئێمه‌ ئه‌وه‌ بزانین كه‌ وانه‌وتنه‌وه‌ پرۆسه‌یه‌كى گه‌وره‌تره‌ له‌ فێركردن و فێركردنیش فراوانتره‌ له‌ فێربوون، هه‌ر له‌وكاته‌وه‌ (بلوم) ئاسته‌كانى فێربوونى له‌ قوچه‌كێكى شه‌ش ئاستیدا نه‌خشاند ئه‌ركى گه‌وره‌ى خسته‌ سه‌رشانى مامۆستا، ئیدی مامۆستایش پێویستى به‌ وانه‌وتنه‌وه‌یه‌كى ڕێكخراو و ئه‌كتیڤ هه‌بوو (عه‌زیز، 2021، ل50)

له‌ ئه‌نجامى توێژینه‌وه‌كانى (عبدالامیر،2009) و (ده‌روزة، 2007) كه‌ له‌سه‌ر ‌ستراتیجییه‌تى (چالاككه‌ره‌وه‌ دركییه‌كان)ه ئه‌وه‌ خراوه‌ته‌ڕوو كه‌ وانه‌وتنه‌وه‌ به‌پێى ئه‌م ستراتیجیته‌ وا له‌ فىرخوازان ده‌كات ده‌ستكه‌وتیان له‌ تاقیكردنه‌وه‌ى پاشی زۆر به‌رزببێته‌وه‌، ئه‌مه‌ش ئاماژه‌ى سه‌ركه‌وتن و ده‌رخه‌رى كارایی ستراتیژیه‌ته‌كه‌ پیشان ده‌دات.

(ستراتيجییه‌تى ڕێكخراوه‌ پێشكه‌وتووه‌كان یه‌كـێكه‌ له‌ ستراتیجییه‌ته‌كانى وانه‌وتنه‌وه‌ى كارا كه‌ تێیدا وانه‌كه‌ به‌شێوه‌یه‌كى ڕێكخراو ده‌خرێته‌ڕوو و فێرخوازان له‌ جوڵه‌ى به‌رده‌وامدان و هه‌میشه‌ چالاكن بۆ ئه‌وه‌ى له‌ بابه‌ته‌‌كه‌ بێزارنه‌بن له‌ڕێگه‌ى چالاكى و جوڵه‌كانیانه‌وه، له‌ ئه‌نجامى توێژینه‌وه‌كانى (Enekwechi E.E (2018)) و Kapri (2017)) ئه‌وه‌ خراوه‌ته‌ڕوو كه‌ وانه‌وتنه‌وه‌ به‌پێى ئه‌م ستراتیجییه‌ته‌ ده‌بێته‌هۆى به‌رزكردنه‌وه‌ى ده‌ستكه‌وتى فێرخوازان و ده‌ركه‌وتنى گۆڕانكارى له‌ ئاستى فێربوونیدا.

له‌ژێر ڕۆشنایى ئه‌وانه‌ى سه‌ره‌وه‌ ده‌توانین گرنگى توێژینه‌وه‌كه‌ بخه‌ینه‌ ڕوو له‌و خاڵانه‌ى خواره‌وه ‌:

1- ئه‌م توێژینه‌وه‌یه‌ سود به‌ مامۆستایانى بەشە مرۆڤایەتیەكان بەگشتی و مامۆستایانی بەشی زانسته‌ كۆمه‌ڵایه‌تیه‌كان و بابه‌تى مێژوو به‌تایبه‌تى ده‌گه‌یه‌نێت له‌ ناوه‌نده‌كانى په‌روه‌رده‌ و فێركردن و خوێندنی باڵا.

2- پێشبینى ده‌كرێ ئه‌م ستراتیجیيه‌تانە وا له‌ خوێندكار بكات زیاتر گرنگى به‌وانه‌كه‌یان بده‌ن و گه‌شه‌ بیركردنه‌وه‌ى دوور مه‌ودایان بدات.

1. ئه‌م ستراتیجیيه‌تانه‌‌ وا له‌ فێرخوازان ده‌كات كه‌ به‌بێ ترس و دڵه‌ڕاوكێ بیروڕاكانیان ده‌رببڕن و به‌شێوه‌یه‌كى چالاك به‌شدارى له‌وانه‌كه‌دا بكه‌ن و گه‌شه‌ به‌ بير و بیرۆكه‌كانیان دەدات له‌سه‌ر بابه‌تى مێژوو، چونكە خوودی خوێندكار بیردەكاتەوە و بیروڕاكان دەردەبڕێت.
	1. **ئامانجى توێژینه‌وه‌ (هدف البحث):**

" زانينى كاریگه‌ریى به‌كارهێنانى ستراتیجییه‌تى چالاككه‌ره‌وه‌ دركییه‌كان و ڕێكخراوه‌ پێشكه‌وتووه‌كان له‌سه‌ر ده‌ستكه‌وت لاى خوێندكارانى قۆناغی دووەمی به‌شى زانسته‌ كۆمه‌ڵایه‌تییه‌كان".

‌

* 1. **گریمانه‌ى توێژینه‌وه‌ (فرضيات البحث)**

جیاوازى مانادارى ئامارى نییه‌ له‌ئاستى (0.05) له‌نێوان ناوه‌نده ‌نمره‌ى گروپى ئه‌زموونى یەكەم (ستراتیژی چالاككه‌ره‌وه‌ دركییه‌كان) وانەیان پێدەوترێتەوە ، له‌گه‌ڵ ناوه‌نده‌ نمره‌ى فێرخوازانى گروپى ئەزموونی دووەم كە بە (ستراتیژی ڕێكخراوه‌ پێشكه‌وتووه‌كان) وانەیان پێدەوترێتەوە، له‌گه‌ڵ ناوه‌نده‌ نمره‌ى فێرخوازانى گروپى كۆنترۆڵكراو كە بە (ستراتیژی ئاسایی)وانەیان پێدەوترێتەوە لە تاقیكردنەوەی ده‌ستكه‌وت.

**1-6- سنورى توێژینه‌وه‌ (حدود البحث)**

- سنوورى مرۆیی: فێرخوازانى قۆناغى دووەم به‌شى زانسته‌ كۆمه‌ڵایه‌تییه‌كان.

- سنوورى كات : سمسته‌رى چواره‌م بۆ ساڵى خوێندنى 2021-2022.

- سنوورى بابەت: بابه‌تى مێژووى كورد له‌ سه‌ده‌كانى ناوه‌ڕاست له‌ قۆناغى دووه‌م (سمسته‌رى چواره‌م) به‌شى زانسته‌ كۆمه‌ڵایه‌تییه‌كان.

- سنووری جوگرافی: زانكۆی گەرمیان/كۆلێجی پەروەردەی بنەڕەت/بەشی زانستە كۆمەڵایەتیەكان .

 **1-7- پێناسه‌ى ده‌سته‌واژه‌كان (تحديد المصطلحات)**

 یه‌كه‌م: ستراتیجيیه‌تى وانه‌وتنه‌وه‌ (استراتيجي التدريس)‌

* آل عويد (2008) : بریتیه‌ له‌ هونه‌رى به‌كارهێنانى پلانێكى ڕێكخراو بۆ چاره‌سه‌ركردنى كێشه‌یه‌كى دیاریكراو (ال عوید ، 2008 ، ص21)
* پێناسه‌ى رێكارى (ستراتیژیه‌تى وانه‌وتنه‌وه‌) :- بریتیه‌ له‌ كۆمه‌ڵه‌ ڕێكار و پلانێك سه‌باره‌ت به‌ وانه‌وتنه‌وه‌ كه‌ فراوانتره‌ له‌ ڕێگا و شێواز و داده‌نرێت بۆ كۆى پرۆسه‌ى وانه‌وتنه‌وه وه‌ك چه‌ترێك وایه‌‌.

دووه‌م: ستراتیجییه‌تى چالاككه‌ره‌وه‌ دركییه‌كان (استراتیجي المنشطات الادراكية)

* (ابراهیم، 1982): بریتییه‌ له‌و چالاكییانه‌ى كه‌ له‌لایه‌ن مامۆستا یان فێرخوازانه‌وه‌ ئه‌نجام ده‌درێن، یان هه‌ردووكیان پێكه‌وه‌ به‌مه‌به‌ستى فێركردنى زانست جا ئه‌ چالاكیانه‌ له‌ناو یان ده‌ره‌وه‌ى پۆل‌ (ابراهیم،1982، ص194).
* پێناسه‌ى رێكارى (ستراتیژیه‌تى چالاككه‌ره‌وه‌ دركییه‌كان): بریتیه‌ له‌و ستراتیژییه‌ته‌ى مامۆستا به‌هاوبه‌شى له‌گه‌ڵ فێرخوازان ده‌یگرێته‌به‌ر بۆ خستنه‌ڕووى بابه‌تى وانه‌كه‌ به‌شێوازیكى رێك و پلانبۆدانراو.

سێیه‌م: ستراتیجییه‌تى ڕێكخراوه‌ پێشكه‌وتووه‌كان (استراتیجي المنمات المتقدمة)

* (الطقاطعة، 2017): بریتییه‌ له‌و ستراتیجییه‌ى كه‌ مامۆستا له‌سه‌ره‌تاى وانه‌كه‌وه‌ ده‌یگرێته‌به‌ر به‌خستنه‌ڕووى كورته‌یه‌ك له‌سه‌ر وانه‌كه‌ به‌مه‌به‌ستى ئاسانكارى بۆ پرۆسه‌ى وانه‌وتنه‌وه‌كه‌ و ئه‌و چه‌مكانه‌ى په‌یوه‌ستن به‌بابه‌ته‌كه‌وه‌ و كه‌مكردنه‌وه‌ى بۆشایی نێوان ئه‌و زانیاریانه‌ى فێرخواز ده‌یزانێت (الطقاطعة، 2017، ص9).
* پێناسه‌ى رێكارى (ستراتیجييه‌تى وانه‌وتنه‌وه‌): بریتییه‌ له‌و ستراتیجییه‌ته‌ى مامۆستا و فێرخوازان پێكه‌وه‌ به‌هاوبه‌شى ده‌یگرنه‌به‌ر بۆ خستنه‌ڕووى بابه‌تى وانه‌كه‌ به‌شێوه‌یه‌كى ڕێكخراو كه‌ سه‌رنجى فێرخوازه‌كانى بۆ كه‌مه‌ند كێش بكات.

چواره‌م: ده‌ستكه‌وت (التحصیل)

* نوفل واخرون (2007):- كۆمه‌ڵێك چه‌مك و ده‌سته‌واژه‌ و لێهاتوییه‌ كۆده‌بێته‌وه‌ لاى قوتابى له‌ ئه‌نجامى ئه‌زموونه‌وه‌، وه‌ك ئه‌و نمره‌یه‌ى قوتابى له‌ تاقیكردنه‌وه‌ى ده‌ستكه‌وت به‌ده‌ستى ده‌هێنێت (نوفل واخرون،2007 ، ل97).
* پێناسه‌ى ڕێكارى (ده‌ستكه‌وت): ئه‌و زانیاریانه‌ن كه‌ فێرخوازانى نموونه‌ى توێژینه‌وه‌ وه‌ریده‌گرن له‌بابه‌تى مێژووى كورد له‌سه‌ده‌كانى ناوه‌ڕاستدا، كه‌ له‌ماوه‌ى ئه‌زمووندا ده‌یخوێنن له‌ به‌شى زانسته‌ كۆمه‌ڵایه‌تییه‌كان و به‌نمره‌ى ئه‌و تاقیكردنه‌وه‌یه‌ ده‌پێورێت كه‌ بۆ مه‌به‌ستى ده‌ستكه‌وت ئاماده‌ كراوه‌.

**2 بەشی دووەم/ چوارچێوەی توێژینەوە (الاطار النظري)**

**1-2- ستراتیجیی چالاككه‌ره‌وه‌ دركییه‌كان (استراتیجي المنشطات الادراكية)**

به‌هۆى ئه‌و فراوانبوونه‌ى بوارى ته‌كنیكى گه‌یاندنى زانیارى له‌ڕۆژگارى ئه‌مڕۆماندا گۆڕانكارییه‌ جۆراو جۆر و خێراكانى بوارى مه‌عریفى له‌نێو په‌روه‌رده‌دا، كه‌ ئامانج لێى په‌ره‌پێدانى تواناكانى فێرخوازانه‌ له‌ڕووى چۆنیه‌تى فێربوون به‌ده‌ستهێنانى زانیارى، هه‌ر بۆیه‌ ستراتیجى چالاككه‌ره‌وه‌ دركییه‌كان ده‌ركه‌وت به‌دیاریكردنى ئه‌و وشه‌و زاراوانه‌ى كه‌ دیاریده‌كرێت بۆ فێرخوازان به‌ تۆخ كردنه‌وه‌ یان به‌ ڕه‌گاوڕه‌نگى، ئه‌مه‌ش وا له‌فێرخوازان ده‌كات گرنگى به‌بابه‌ته‌كه‌ بده‌ن و هه‌ڵى بیرهاتنه‌وه‌ى زانیارییه‌كانیان بده‌ن به‌شێوه‌یه‌كى ورد (صخي، 2010، ص8).

چالاككه‌ره‌وه‌ دركییه‌كان ئه‌و ئه‌و هانده‌ره‌ ده‌روونیانه‌ن كه‌ پشت به‌ هێماو وێنه‌ و زمان ده‌به‌ستن بۆ ئاسانكارى پرۆسه‌ى فێربوون، ئه‌م ستراتیجییه‌ته‌ له‌ له‌ تیۆرى مه‌عریفیه‌وه‌ سه‌رچاوه‌ى گرتووه‌، كه‌ پێى وایه‌ فێرخواز كه‌سێكى چالاكه‌ و خاوه‌نى كۆمه‌ڵێك توانسته‌، وه‌ك (تواناى ڕێكخستن و هه‌ماهه‌نگى له‌نێوان زانیارییه‌كان و به‌ستنه‌وه‌ى به‌و زانیارییانه‌ى كه‌ له‌یادگه‌یدا هه‌ڵگیراون) بۆ دروستكردنى بیرۆكه‌ و زانیارى نوێ (فتلاوي، 2014، ص21).

ستراتیجی چالاككه‌ره‌وه‌ دركییه‌كان ئه‌و مانا هه‌ستیارو كاریگه‌ره‌ى هه‌یه‌ كه‌ وه‌ك پاڵنه‌ر بۆ فێرخوازان به‌كارده‌هێنرێت، له‌كاتى وانه‌وتنه‌وه‌دا به‌ئامانجى فێربوون ئازادى ته‌واو به‌فێرخوازان ده‌به‌خشێت بۆ زیاتر تێگه‌یشتن به‌ره‌و پێشبردنى پرۆسه‌ى فێربوون (عبدالامير، 2009، ص300).

جۆره‌كانى‌ چالاككه‌ره‌وه‌ دركییه‌كان

چالاككه‌ره‌وه‌ دركییه‌كان ده‌كرێته‌ دووجۆرى سه‌ره‌كییه‌وه‌:

1. شێوازى چالاككه‌ره‌وه‌ى پرۆسه‌ى ژیرى ڕێكخراو: ئه‌و شێوازه‌ په‌روه‌رده‌ییه‌یه‌ كه‌پشت به‌ مامۆستا (گه‌شه‌پێده‌رى پرۆگرام، دیزاینه‌رى فێركارى) ده‌به‌ستێت و گه‌وره‌ترین به‌رپرسیارییه‌تى ده‌خاته‌ ئه‌ستۆى خۆى بۆ یارمه‌تیدانى فێرخوازان بۆ گه‌یشتن به‌ ئامانجه‌ خوازراوه‌كان، له‌م شێوازه‌دا مامۆستا ئه‌و چالاككه‌ره‌وه‌یه‌ هه‌ڵده‌بژێرێت و به‌كارده‌هێنێ كه‌ به‌گونجاوى ده‌زانێ، پاش ئاماده‌كردن و پىشكه‌شكردنى به‌فێرخوازان، هانیان ده‌دات بۆ خوێندنه‌وه‌ى و به‌كارهێنانیان له‌ دۆخى په‌روه‌رده‌یدا (فتلاوي، 2014، ص37).
2. شێوازى چالاككه‌ره‌وه‌ى پرۆسه‌ى ژیرى جیاجیا: له‌م شێوازه‌دا مامۆستا ڕێنماى ده‌داته‌ فێرخوازان و هانیانده‌دات بۆ بیركردنه‌وه‌ و وه‌رگرتنى زانیارى به‌شێوه‌ى (چالاك) بۆ گه‌یشتن به‌ ئامانجه‌ په‌روه‌رده‌ییه‌كان (ده‌روزة، 2007، ص223).

ئه‌م شێوازه‌ دابه‌شده‌كرێت به‌سه‌ر دوو به‌شدا، ئه‌وانیش بریتین له‌:

1. چالاككه‌ره‌وه‌كانى پرۆسه‌ى ژیرى جیاجیاى دیاریكراو: لێره‌دا دواوا له‌فێرخوازان ده‌كرێت بیر له‌وه‌رگرتنى ئه‌و چالاككه‌ره‌وانه‌ بكاته‌وه‌ كه‌ مامۆستا پێشنیازیكردووه‌، وه‌ك بیركردنه‌وه‌ له‌و پرسیاره‌ په‌روه‌رده‌یانه‌ى مامۆستا خستووه‌یه‌تیه‌ ڕوو له‌سه‌ر بابه‌ته‌كه‌و پاشان وه‌ڵامیان بداته‌وه‌.

ب-چالاككه‌ره‌وه‌كانى پرۆسه‌ى ژیرى جیاجیاى دیارینه‌كراو: له‌م شێوازه‌دا فێرخوازان ئازاد ده‌كرێن بۆ به‌كارهێنانى ئه‌و چالاككه‌ره‌وانه‌ى كه‌ به‌گونجاوى ده‌زانن بۆ زیاترتێگه‌یشتنیان له‌بابه‌ته‌كه‌ به‌بێ ئه‌وه‌ى پێشوه‌خته‌ له‌لایه‌ن مامۆستاوه‌ دیاریكرابێت (العفون، وقحطان، 2010، ص76-77).

2-2- ستراتیجى ڕێكخراوه‌ پێشكه‌وتووه‌كان (استراتیجي المنمات المتقدمة)

ستراتیجی ڕێكخراوه‌ پێشكه‌وتووه‌كان له‌سه‌ر تیۆرى ئۆزبێڵ بنیات نراوه‌ و ڕێگایه‌كه‌ له‌سه‌ر بنه‌ماى ڕێكخستن دامه‌زراوه‌ بۆ بۆ فێربوونى زانیارییه‌كان ببون به‌به‌شێك له‌ پێكهاته‌ى مه‌عریفى فێرخواز، زۆر جار پێش زانیاریدان له‌سه‌ر بابه‌ته‌كه‌ ئه‌م ڕێكخستنه‌ به‌كارده‌هێنرێت، ئۆزبیڵ له‌تیۆره‌كه‌یدا جه‌خت له‌سه‌ر چۆنیه‌تى وه‌رگرتنى زانیارییه‌كان و به‌كارهێنانه‌وه‌ى ئه‌و زانیارییانه‌ ده‌كاته‌وه‌، بۆ ئه‌وه‌ى فێربوون ماناداربێت دوو شت پێویسته‌: یه‌كه‌م: ئه‌و زانیارییانه‌ى كه‌ به‌ فێرخواز ده‌درێت پێویسته‌ به‌شێوه‌یه‌كى ڕێكخراوبێت، ده‌رفه‌تى به‌شداریكردن به‌هه‌موو فێرخوازان بدرێت هه‌لومه‌رجى گونجاوى بۆ دروستبكرێت بۆ به‌ستنه‌وه‌ى زانیاریه‌كانى به‌یه‌كه‌وه‌ له‌ پێكهاته‌ى مێشكى خۆیدا (عطية، 2008، ص87).

ئه‌م ستراتیجییه‌ یه‌كێكه‌ له‌ دانراوه‌كانى تیۆرى ئۆزبێڵ له‌بوارى په‌روه‌رده‌دا كه‌ له‌بنه‌ڕه‌تدا تیۆرى ئۆزبێڵ پشت به‌گریمانه‌یه‌كى گرنگ ده‌به‌ستێت ئه‌ویش بریتییه‌ له‌ بڕى ئه‌و زانیارییانه‌ى ئێستا فێرخواز هه‌یه‌تى، ڕوونى و ڕێكخستنى ئه‌و زانیارییانه‌ ده‌بێته‌ پێكهێنه‌رى ڕاستى، واته‌ ئه‌و زانیارى و داتایانه‌ى لاى فێرخوازانن وه‌ك كه‌ره‌سته‌یه‌كى خاوه‌ له‌ئێستادا و پاشان ده‌بێته‌ بنه‌ماى مه‌عریفى (ابوجادو، 2000، ص363).

ئۆزبێڵ پێى وایه‌ له‌ڕێگه‌ى ئه‌م ستراتیجییه‌وه‌ كه‌ به‌شێوه‌یه‌كه‌ مامۆستا بابه‌ته‌كه‌ به‌كورتى به‌فێرخوازه‌كان ده‌ناسێنێت له‌سه‌ره‌تاى وانه‌كه‌وه‌، ئه‌وه‌ش بۆ كه‌مكردنه‌وه‌ى ئه‌و بۆشاییه‌ى له‌نێوان ئه‌وزانیاریانه‌ى كه‌ پێشتر هه‌یبووه‌ له‌گه‌ڵ ئه‌و زانیارییانه‌ى كه‌ پێویسته‌ بیزانێت (مرعي، حيلة، 2011، ص49).

ڕێكخراوه‌ پێشكه‌وتووه‌كان ده‌رفه‌تێكى باشه‌ بۆ ڕه‌چاوكردنى جیاوازى تاكایه‌تى له‌نێوان فێرخوازاندا به‌وه‌ى كه‌ له‌ڕێگه‌ى وێنه‌و ڤیدیۆوه‌ بابه‌ته‌كه‌ پێشكه‌شى فێرخوازان بكه‌یت و به‌مه‌ش بۆ فێرخوازى نابیست ده‌رفه‌تێكى گونجاوه‌ (علي، 2011، ص171).

* 1. ده‌ستكه‌وت (التحصیل)

بریتییه‌ له‌ ئاستێكى دیاریكراو یان لێهاتویی له‌ كارى خوێندنگه‌دا كه‌ له‌لایه‌ن مامۆستایانه‌وه‌ ده‌پێورێت، به‌ تاقیكردنه‌وه‌یه‌كى دیاریكراو له‌ كۆتای وه‌رز یان ماوه‌ى خوێندنێكى دیاریكراو، دواى ده‌رژوونى فێرخواز له‌تاقیكردنه‌وه‌كه‌ به‌سه‌ركه‌وتویی، فێرخواز له‌ قۆناغی به‌كه‌مى خوێندنگه‌دا فێربوون و به‌ده‌ستهێنانى لێهاتویی قبوڵ ده‌كات، هه‌روه‌ها كێبڕكێى هاوپۆله‌كانى ده‌كات بۆ ئه‌وه‌ى له‌باشترین ئاستدابێت، جگه‌ له‌وه‌ش دایبابى فێرخوازان هانى منداڵه‌كانیان ده‌ده‌ن و ڕؤل ده‌بینن بۆ به‌رزكردنه‌وه‌ى ده‌ستكه‌وتى منداڵه‌ فێرخوازه‌كانیان (حمودي، 2010، ص180).

ئه‌و بڕه‌ زانیاری و لێهاتوییه‌ى تاك له‌ ئه‌نجامى ڕاهێنان و تێپه‌ڕبوون به‌ ئه‌زموونه‌كانى پێشوویدا به‌ده‌ستیهێناوه‌ ناو ده‌برێت به‌ ده‌ستكه‌وتى ئه‌و تاكه‌كه‌سه‌، زۆر جار ئاماژه‌دان به‌ده‌ستكه‌وت به‌ماناى ده‌ستكه‌وتى ئه‌كادیمى دێت، كه‌واته‌ هه‌موو ئه‌نجامێك ده‌گرێته‌وه‌ كه‌ فێرخواز به‌ده‌ستیده‌هێنێت له‌ بابه‌ته‌ جیاوازه‌كانى خوێندنگه‌دا، كه‌ له‌ڕێگه‌ى نمره‌ى تاقیكردنه‌وه‌وه‌ بڕه‌كه‌ى ده‌پێورێت (سعید، 2012، ص51).

جۆره‌كانى ده‌ستكه‌وتى خوێندن

ده‌ستكه‌وتى خوێندن ده‌كرێته‌ دوو جۆرى سه‌ره‌كییه‌وه‌ ئه‌وانیش:

یه‌كه‌م: ده‌ستكه‌وتى ئه‌كادیمى باش: ئه‌و ده‌ستكه‌وته‌یه‌ كه‌ فێرخوازان نمره‌یه‌كى به‌رزیان له‌ تاقیكردنه‌وه‌ى تایبه‌تمه‌ند به‌ده‌ستهێناوه‌، واته‌ فێرخوازان گه‌یشتونه‌ته‌ ئاستێكى به‌رزى ده‌ستكه‌وت، ئه‌و ئاسته‌یه‌ كه‌ خوێندنگه‌ هه‌وڵى بۆ ده‌دات كارده‌كات له‌پێناو خستنه‌ڕووى زۆرترین زانیارى، به‌ده‌ستهێنانى ده‌ستكه‌وتى گه‌وره‌ له‌ ژینگه‌یه‌كى گونجاودا.

دووه‌م: ده‌ستكه‌وتى ئه‌كادیمى خراپ: له‌ دۆخى ناته‌واوى خوێندنگه‌وه‌ دروست ده‌بێت به‌هۆى نه‌گونجاوى ژینگه‌و هه‌ڵنه‌مژینى زانیارییه‌كان له‌لایه‌ن فێرخوازان و كاریگه‌رى ئابورى و كۆمه‌ڵایه‌تى له‌سه‌ر فێرخوازان وایكردووه‌ كه‌ فێرخوازان لاواز و بێ توانا ده‌ربكه‌ون له‌ به‌رامبه‌ر وه‌رگرتنى ئه‌و پرۆگرامه‌ى كه‌ پێشكه‌شیان ده‌كرێت، به‌مه‌ش ناچار ده‌كرێن به‌ دووباره‌ كردنه‌وه‌ى ساڵى خوێندن (توفیق، جمعه‌،2018، ص41).

1. بەشی سێیەم: ڕێكارییەكانی توێژینەوە (اجرءات البحث)
	1. ميتؤدى تویژینه‌وه‌ (منهجية البحث)

لەم توێژینەوەیدا میتۆدی نیمچە ئه‌زموونى به‌كارهێنراوه‌، له‌به‌ر گونجاوى له‌گه‌ڵ ڕێكارییەكانی توێژینه‌وه‌كه‌.

* 1. دیزاینى تویژینه‌وه‌‌ (التصميم التجريبي)

توێژه‌ر له‌ تۆێژینه‌وه‌كه‌یدا پشتى به‌و دیزایینه‌ به‌ست كه‌ پێى ده‌وترێت دیزایینى ئه‌زموونگه‌رى گروپى هاوسه‌نگ به‌ تاقیكردنه‌وه‌ى پێشى و پاشى (فان دالین،2007 ، ل303-304)، كه‌ له‌ سێ گروپ پێكدێت گروپى ئه‌زموونى یه‌كه‌م و گروپى ئه‌زموونى دووه‌م و گروپى كۆنترۆڵكراو، گروپى ئه‌زموونى یه‌كه‌م به‌پێى ستراتیجییه‌تى چالاككه‌ره‌وه‌ دركییه‌كان بابه‌ت وه‌رده‌گرن و گروپى ئه‌زموونى دووه‌م به‌پێى ستراتیجییه‌تى رێكخراوه‌ پێشكه‌وتووه‌كان بابه‌ت وه‌رده‌گرن، گروپى كۆنترۆڵكراویش هه‌مان بابه‌ت به‌ ڕێگه‌ى ئاسایى وه‌رده‌گرن، به‌ تاقیكردنه‌وه‌ى پێشى و پاشى بۆ گۆڕاوى بیركردنه‌وه‌ى دوور مه‌ودا و به‌ تاقیكردنه‌وه‌ى پاشى بۆ گۆڕاوى ده‌ستكه‌وتى خوێندن. بڕوانه‌ خشته‌ى ژماره‌ (1).

خشته‌ى ژماره‌ (1) دیزایینى ئه‌زموونى توێژینه‌وه‌

|  |  |  |  |
| --- | --- | --- | --- |
| گروپ | تاقیكردنه‌وه‌ى پێشى | ستراتیجییه‌تى وانه‌گوتنه‌وه‌ | تاقيكردنه‌وه‌ى پاشى |
| ئه‌زموونى یه‌كه‌م | پێشینه‌ى زانیارى | ستراتيجيیه‌تى چالاككه‌ره‌وه‌ دركییه‌كان | تاقیكردنه‌وه‌ى ده‌ستكه‌وت |
| ئه‌زموونى دووه‌م | ستراتيجيیه‌تى ڕێكخراوه‌ پێشكه‌وتووه‌كان |
| ئه‌زموونى سێیه‌م | ڕێگاى ئاسایی |

* 1. كۆمه‌ڵگە و نمونەی توێژینه‌وه‌ (مجتمع وعينة البحث)

3-3-1- كۆمه‌ڵگەى توێژینه‌وه (مجتمع البحث)

كۆمه‌ڵگاى توێژینه‌وه‌كه‌ بریتییه‌ له‌ هه‌موو فێرخوازانى به‌شى زانسته‌ كۆمه‌ڵایه‌تییه‌كانى كۆلێجى په‌روه‌رده‌ى بنه‌ڕه‌تى زانكۆى گه‌رمیان كه‌ ژماره‌یان بریتییه‌ له‌ (131) فێرخواز له‌ (4) قۆناغ بۆ ساڵى خوێندنى (2021 – 2022).

خشته‌ى ژماره‌ (2) ژماره‌ى فێرخوازانى كۆمه‌ڵگاى توێژینه‌وه‌كه‌

|  |  |
| --- | --- |
| قؤناغ | ژمارەی فێرخواز |
| یەكەم | 35 |
| دووەم | 62 |
| سێیەم | 16 |
| چوارەم | 18 |
| كۆی گشتی | 131 |

3-3-2- نمونەی توێژینه‌وه‌ (عينة البحث)

نمونە به‌شێكه‌ له‌و گۆمه‌ڵگایه‌ى كه‌ توێژینه‌وه‌كه‌ی‌ له‌سه‌ر ئه‌نجامده‌درێت و به‌پێى چه‌ند ڕێسایه‌كى تایبه‌ت هه‌ڵده‌بژێرێت بۆ ئه‌وه‌ى به‌شێوه‌یه‌كى دروست نوێنه‌رایه‌تى كۆمه‌ڵگاكه‌ بكات (داود و عبدالرحمن، 1990 ، ل119) توێژه‌ر فێرخوازانى قۆناغى دووه‌مى به‌شى زانسته‌ كۆمه‌ڵایه‌تییه‌كانى هه‌ڵبژارد بۆ نمونەی توێژینه‌وه‌كه‌ى، دواى وردبونه‌وه‌ له‌ ژماره‌ى فێرخوازانى قۆناغه‌كانى به‌شه‌كه‌ توێژه‌ر بۆى ده‌ركه‌وت كه‌ فێرخوازانى قۆناغى دووه‌م ژماره‌یان گونجاوه‌ بۆ ئه‌وه‌ى بكرێن به‌ سێ گرووپ و هه‌مان بابه‌تیان له‌ مێژوو هه‌یه‌ كه‌ توێژه‌ر ئاماده‌ى كردووه‌ بۆ ماوه‌ى ئه‌زموونى بڕوانه‌ خشته‌ى ژماره‌ (3).

خشته‌ى ژماره‌ (3) گروپ و ژماره‌ى فێرخوازانى نمونەی توێژینه‌وه‌‌

|  |  |  |  |  |  |
| --- | --- | --- | --- | --- | --- |
| گروپ | گروپ | ڕێگاى وانه‌وتنه‌وه‌ | ژماره‌ى فێرخواز | ژماره‌ى فێرخواز دوورخراو | ژماره‌ى كۆتايى فێرخوازان |
| A | ئه‌زموونى یه‌كه‌م | چالاككه‌ره‌وه‌ دركییه‌كان | 21 | 2 | 19 |
| B | ئه‌زموونى دووه‌م | رێكخراوه‌ پێشكه‌وتووه‌كان | 19 | 0 | 19 |
| C | كۆنترۆڵكراو | ڕێگاى ئاسايى | 22 | 3 | 19 |
| كۆ | 62 | 5 | 57 |

* 1. هاوسه‌نگى هه‌رسێ گروپى توێژینه‌وه‌ (تكافؤء المجموعات البحث الثلاث)

پێویسته‌ توێژه‌ر هه‌رسێ گروپ (ئه‌زموونى یه‌كه‌م، ئه‌زموونى دووه‌م، كۆنترۆڵكراو) هاوسه‌نگ بكات له‌ چه‌ند گۆڕاوێكى په‌یوه‌ندیداردا، هه‌ر بۆ ئه‌م مه‌به‌سته‌ توێژه‌ر هه‌رسێ گروپه‌كه‌ی هاوسه‌نگ كرد له‌ گۆڕاوه‌كانى‌ (ته‌مه‌ن، زیره‌كى، ئاستى خوێنده‌وارى باوكى فێرخوازان، ئاستى خوێنده‌وارى دایكى فێرخوازان، نمره‌ى بابه‌تى مێژووى سیمسته‌رى ڕابردووى فێرخوازان).

* 1. **تاقیكردنه‌وه‌ى ده‌ستكه‌وت (الاختبار التحصيل)**

توێژه‌ر ئامانجه‌ ڕه‌فتاریه‌كان و تاقیكردنه‌وه‌ى ده‌ستكه‌وتى خوێندنى ئاماده‌كرد، ئامانجه‌ ڕه‌فتاریه‌كان ژماره‌یان (65) ئامانجه‌ به‌ پێى (6) ئاست له‌ پۆلێنه‌كه‌ى بلوم (ناسینه‌وه‌، تێگه‌یشتن، جێبه‌جێكردن، شیكردنه‌وه‌، پێكهێنان، هه‌ڵسه‌نگاندن)، كه‌ (23) ئامانجیان له‌ ئاستى ناسینه‌وه‌ و (14) ئامانجیان له‌ ئاستى تێگه‌یشتن و (8) ئامانجیان له‌ ئاستى جێبه‌جێكردنه‌، (9) ئامانجیان له‌ ئاستى شیكردنه‌وه‌ و (7) ئامانجیان له‌ ئاستى پێكهێنان و (4) ئامانجیان له‌ ئاستى هه‌ڵسه‌نگاندن، تاقیكردنه‌وه‌ى ده‌ستكه‌وتیش پێكهاتووه‌ له‌ (1) جۆرى پرسیار ئه‌ویش پرسیارى هه‌ڵبژاردن له‌ چه‌ند دانه‌یه‌ك و بڕگه‌كانى تاقیكردنه‌وه‌كه‌ بریتییه‌ له‌ (40) چل بڕگه‌، بۆ هه‌ر بڕگه‌یه‌كیش (4) چوار جێگره‌وه‌ (به‌دائل) دانراوه‌.

* 1. **ڕاستێتى تاقیكردنه‌وه‌كه (ڕاستێتى ڕوكه‌شى) (صدق الظاهري)**

ده‌توانرێت هه‌ڵسه‌نگاندنى نمره‌ى ڕاستگۆیى ڕوكه‌شى بۆ تاقیكردنه‌وه‌كه‌ بكرێت له‌ ماوه‌ى گونجاندن له‌نێوان بۆ چوونى هه‌ڵسه‌نگێنه‌ران (عوده‌، 1999 ، ل370)، به‌مه‌به‌ستى ده‌رهێنانى ڕاستگۆیى تاقیكردنه‌وه‌كه‌، توێژه‌ر تاقیكردنه‌وه‌كه‌ى خسته‌ به‌رده‌ستى كۆمه‌ڵێك پسپۆر و شاره‌زاى بوارى مێژووى ئیسلامى و ڕێگاكانى وانه‌وتنه‌وه‌ و پێوانه‌ و هه‌ڵسه‌نگاندن، پاشكۆى ژماره‌ (1)، به‌مه‌به‌ستى زانینى ڕا و بۆچون و ڕێنماییه‌كانیان به‌مه‌به‌ستى گونجاوى بڕگه‌كانى تاقیكردنه‌وه‌كه‌ بۆ فێرخوازانى زانكۆ، پاش گه‌ڕاندنه‌وه‌ى تاقیكردنه‌وه‌كه‌ و به‌كارهێنانى هاوكێشه‌ى (جى كۆپه‌ر – J.Cooper) و پشت به‌ستن به‌ ڕێژه‌ى ڕازیبوونى (80%) و زیاترى حوكمده‌ران بۆ هه‌ر بڕگه‌یه‌ك، دواى ئه‌وه‌ى ڕێژه‌ى ڕازیبوونى هه‌ر بڕگه‌یه‌كى تاقیكردنه‌وه‌كه‌ ده‌رهێنرا ده‌ركه‌وت هه‌موو بڕگه‌كان ئه‌و ڕێژه‌یه‌ و زیاتریان به‌ده‌ستهێنا و په‌سه‌ندكران، به‌م شێوه‌یه‌ ڕاستگۆیى تاقیكردنه‌وه‌كه‌ ده‌رهێنرا.

* 1. **جێگیرى تاقیكردنه‌وه‌كه (‌ثبات الاختبار)**

مه‌به‌ست له‌ جێگیری وردى تاقیكردنه‌وه‌كه‌یه‌، ئه‌گه‌ر هات و پێوه‌ره‌كه‌ به‌سه‌ر كۆمه‌ڵێك كه‌سدا دابه‌شكرا و وه‌ڵامیان دایه‌وه‌، پاش ماوه‌یه‌كى تر هه‌مان پێوه‌ر بخرێته‌ به‌رده‌ستى هه‌مان كۆمه‌ڵه‌ كه‌س و له‌ بارودۆخێكى هاوشێوه‌دا كۆمه‌ڵه‌ كه‌سه‌كه‌ هه‌مان وه‌ڵامیان دایه‌وه‌ ئه‌وه‌ پێوه‌ره‌كه‌ به‌ جێگیر داده‌نرێت (عبدالرحمن ، 2008 ، ل177).

توێژه‌ر جێگیرى تاقیكردنه‌وه‌كه‌ى ده‌رهێنا له‌ ڕێگه‌ى وه‌رگرتنى نمونەیه‌ك دوور له‌ نمونەی سه‌ره‌كى توێژینه‌وه‌كه، به‌شێوه‌ى تاقیكردنه‌وه‌ و دووباره‌ تاقیكردنه‌وه‌ (test re test)، كه‌ بریتى بوون له‌ (30) فێرخواز له‌فێرخوازانى به‌شى زانسته‌ كۆمه‌ڵایه‌تییه‌كان/ ئێواران، له‌ ئه‌نجامدا جێگیرى تاقیكردنه‌وه‌كه‌ به‌ده‌ستهات به‌ ئاستى (0.86) به‌پێى هاوكۆلكه‌ى ئامارى پێرسۆن.‌

* 1. **ئاماده‌كردنى خشته‌ى تایبه‌تمه‌ندى (جدول الموصفات)**

ئاماده‌كردنى خشته‌ى تایبه‌تمه‌ندى تاقیكردنه‌وه‌ ڕێكارێكى گرنگه‌ له‌ ئاماده‌كردنى پرسیاره‌كانى تاقیكردنه‌وه‌، چونكه‌ گرنگى ناوه‌ڕۆك و گرنگى ئامانجه‌ ڕه‌فتارییه‌كان ڕه‌چاوده‌كات، كه‌ ئه‌مه‌ش واده‌كات ده‌سته‌واژه‌كانى تاقیكردنه‌وه‌ به‌پێى گرنگى ئه‌م دوو لایه‌نه‌ دابه‌ش بكرێن (الكبیسي، 2007، ص141).

توێژه‌ر خشته‌ى تایبه‌تمه‌ندى (نه‌خشه‌ى تاقیكردنه‌وه‌) ڕێكخست، بڕوانه‌ خشته‌ى ژماره‌ (4).

خشته‌ى ژماره‌ (4) خشته‌ى تایبه‌تمه‌ندى

|  |  |  |  |  |  |
| --- | --- | --- | --- | --- | --- |
| بابه‌ت | ژماره‌ى لاپه‌ڕه‌ | گرنگى ناوه‌ڕۆك | ڕێژه‌ى گرنگى ئامانجى ڕه‌فتارى | كۆى ئامانجه‌كان | كۆى پرسیاره‌كان |
| بیرهاتنه‌وه‌ | تێگه‌یشتن | پراكتیك ‌ | شیكردنه‌وه | پێكهێنان | هه‌ڵسه‌نگاندن |
| ئاینه‌كانى كورد پێش ئیسلام | 11 | ٪17.46 | 3 | 2 | - | 2 | - | - | 7 | 5 |
| كورد و زه‌رده‌شتى | 4 | ٪6.34 | 2 | 2 | - | 1 | - | 1 | 6 | 3 |
| كورد و ئێزدى | 7 | ٪11.11 | 2 | 1 | - | 1 | - | - | 4 | 1 |
| كورد و ئاینى ئیسلام | 5 | ٪7.93 | 4 | 2 | - | - | 1 | 1 | 8 | 4 |
| شوێنى نیشته‌جێبوونى كورد | 11 | 17.46 | 3 | - | 3 | 1 | - | - | 7 | 6 |
| هاتنى سوپاى ئیسلامى | 20 | 31.74 | 10 | 4 | 5 | 4 | 3 | 3 | 29 | 19 |
| كورد له‌سه‌رده‌مى ئومه‌وى | 5 | ٪7.93 | - | 2 | - | 1 | - | 1 | 4 | 2 |
| كۆ | 63 | ٪100 | 23 | 14 | 8 | 9 | 7 | 4 | 65 | 40 |

**9-3- ئاستى گرانى (معامل الصعوبة)**

بۆ ده‌رهێنانى ئاستى گرانى هه‌ر بڕگه‌یه‌كى تاقیكردنه‌وه‌كه‌، توێژه‌ر هاوكێشه‌ى ئاستى گرانى به‌كارهێنا و له‌ئه‌نجامدا ده‌ركه‌وت كه‌ ئاستى بڕگه‌كانى تاقیكردنه‌وه‌كه ده‌كه‌وێته‌ نێوان (0.30 – 0.50) به‌تێكڕا‌ ده‌كاته‌ (0.38)، كه‌ ئه‌مه‌ش به‌ گونجاو داده‌نرێت ئه‌گه‌ى ئاستى گرانى بڕكه‌ى تاقیكردنه‌وه‌ بكه‌وێته‌ نێوان (0.30 - 0.70) (نبهان، 2004، ص179).

**10-3- هێزى جیاكه‌ره‌وه‌ (معامل التميز)**

مه‌به‌ست له‌ هێزى جیاكه‌ره‌وه‌ى بڕگه‌ ئه‌وه‌یه‌ كه‌ بڕگه‌كانى تاقیكردنه‌وه‌كه‌ بتوانێ جیاوازى بكات له‌نێوان فێرخوازانى كۆمه‌ڵه‌ى به‌رز و فێرخوازانى كۆمه‌ڵه‌ى نزم، توێژه‌ر هێزى جیاكه‌ره‌وه‌ى بڕگه‌كانى ده‌رهێنا، له‌ ئه‌نجامدا ده‌ركه‌وت هێزى جیاكه‌ره‌وه‌ى بڕگه‌كان ده‌كه‌وێته‌ نێوان (0.33 – 0.40) كه‌ ئه‌مه‌ش به‌گونجاو داده‌نرێت (اللإمام واخرون، 1990، ص119).

11-3- كارایی جێگره‌وه‌ى هه‌ڵه‌ (معامل البدائل الخاطئة)

مه‌به‌ست له‌ كارایی جێگره‌وه‌ هه‌ڵه‌كان ئه‌وه‌یه‌ كه‌ وه‌ڵامه‌ هه‌ڵه‌كان سه‌رنجڕاكێش بن، ده‌بێت به‌پێچه‌وانه‌ى هێزى جیاكه‌ره‌وه‌ى بڕگه‌بێت به‌وه‌ى فێرخوازانى كۆمه‌ڵه‌ى نزم زۆرتر وه‌ڵامه‌ هه‌ڵه‌كانیان هه‌ڵبژاردبێت به‌راورد به‌ فێرخوازانى كۆمه‌ڵه‌ى به‌رز، ئه‌گه‌ر به‌پێچه‌وانه‌وه‌ بوو ده‌بێت جێگره‌وه‌كان بگۆڕدرێت یان ده‌ستكارى بكرێت (عودة، 1999، ص291)

بۆ زانینى كارایی جێگره‌وه‌ هه‌ڵه‌كان توێژه‌ر ژماره‌ى فێرخوازانى كۆمه‌ڵه‌ى به‌رز‌ كه‌ وه‌ڵامى هه‌ڵه‌یان هه‌ڵبژاردوه‌ ژمارد له‌گه‌ڵ ئه‌و فێرخوازانه‌ى كه‌ وه‌ڵامى هه‌ڵه‌یان هه‌ڵبژاردووه‌ له‌ كۆمه‌ڵه‌ى نزم، له‌ ئه‌نجامدا بۆی ده‌ركه‌وت ژماره‌ى ئه‌و فێرخوانه‌ى وه‌ڵامى هه‌ڵه‌یان هه‌ڵبژاردوه‌ له‌كۆمه‌ڵه‌ى نزم زۆرترن به‌راورد به‌ كۆمه‌ڵه‌ى به‌رز، ئه‌نجام به‌ (نێگه‌تیڤ) سالب ده‌رچووه‌ كه‌ ئه‌مه‌ش منای ئه‌وه‌یه‌ هه‌موو جێگره‌وه‌كان كاران.

بەشی چوارەم: خستنه‌ڕوو و شیكردنەوەی ئه‌نجامه‌كان (عرض النتائج وتفسيرها)

له‌م به‌شه‌دا ئه‌نجام و شیكردنەوەی توێژینه‌وه‌كه‌ ده‌خرێتەڕوو:

**1-4- خستنه‌ڕووى ئه‌نجامه‌كان (عرض النتائج)**

توێژه‌ر ئه‌نجامى توێژینه‌وه‌كه‌ى ده‌خاته‌ڕوو له‌ڕێگه‌ى سه‌لماندنى گریمانه‌ى سه‌ره‌كى و لقه‌كانییه‌وه‌ به‌م شێوه‌ى لاى خواره‌وه‌:

گریمانه‌ى یه‌كه‌م: جیاوازى مانادارى ئامارى نییه‌ له‌ئاستى (0.05) له‌نێوان ناوه‌نده ‌نمره‌ى گروپى ئه‌زموونى یەكەم كه‌ به‌ (ستراتیجی چالاككه‌ره‌وه‌ دركییه‌كان) وانەیان پێدەوترێتەوە ، له‌گه‌ڵ ناوه‌نده‌ نمره‌ى فێرخوازانى گروپى ئەزموونی دووەم كە بە (ستراتیجی ڕێكخراوه‌ پێشكه‌وتووه‌كان) وانەیان پێدەوترێتەوە، له‌گه‌ڵ ناوه‌نده‌ نمره‌ى فێرخوازانى گروپى كۆنترۆڵكراو كە بە (ڕێگاى ئاسایی) وانەیان پێدەوترێتەوە لە تاقیكردنەوەی ده‌ستكه‌وت. توێژه‌ر ناوه‌نده‌ژمێرى و لادانى پێوانه‌یی بۆ نمرةكانى هه‌رسێ گروپ ده‌رهێنا، بڕوانه‌ خشته‌ى ژماره‌ (5)

خشته‌ى ژماره‌ (5) ناوه‌نده‌ژمێرى و لادانى پێوانه‌یى تاقیكردنه‌وه‌ى ده‌ستكه‌وت

|  |  |  |  |
| --- | --- | --- | --- |
| گروپ | ژماره‌ى فێرخواز | ناوه‌نده‌ژمێرى | لادانى پێوانه‌یی |
| ئه‌زموونى یه‌كه‌م | 19 | 33.894 | 1.629 |
| ئه‌زموونى دووه‌م | 19 | 31.894 | 1.940 |
| كۆنترۆڵكراو | 19 | 27.103 | 2.903 |

بۆ سه‌لماندنى ئه‌م گریمانه‌یه‌ توێژه‌ر تاقیكردنه‌وه‌ى شیكردنه‌وه‌ى جیاوازى یه‌ك لاى به‌كارهێنا بۆ ناوه‌نده‌ژمێرییه‌كان، بڕوانه‌ خشته‌ى ژماره‌ (6)

خشته‌ى ژماره‌ (6) ئه‌نجامى شیكردنه‌وه‌ى جیاوازى نرخى (فاى - F) بۆ گروپه‌كان له‌ تاقیكردنه‌وه‌ى ده‌ستكه‌وت

|  |  |  |  |  |  |
| --- | --- | --- | --- | --- | --- |
| سه‌رچاوه‌ى جیاوازى | نمره‌ى ئازاد | كۆى چوار گۆشه‌كان | ناوه‌ندى كۆى چوارگۆشه‌كان | نرخى F | به‌ڵگه‌دارى له‌ئاستى 0.05 |
| ده‌رهێنراو | خشته‌یی |
| له‌ نێوان گروپه‌كاندا | 2 | 462.561 | 231.280 | 46.711 | 3.168 | ماناداره‌ |
| له‌ نێو گروپه‌كاندا | 54 | 267.368 | 4.951 |
| كۆ | 56 | 729.929 |  |

لە‌ئه‌نجامدا دیاره‌ كه‌ نرخى (فاى - F) ده‌رهێنراو كه‌ (46.711)ه‌، گه‌وره‌تره‌ له‌ نرخى خشته‌یی (3.168) له‌ ئاستى به‌ڵگه‌دارى (0.05) به‌ پله‌ى ئازادى (2، 54)، ئه‌مه‌ش ماناى ئه‌وه‌ ئه‌گه‌یه‌نێت كه‌ جیاوازى مانادارى ئامارى هه‌یه‌ له‌نێوان ناوه‌نده ‌نمره‌ى هه‌رسێ گروپى توێژینه‌وه‌ له‌ تاقیكردنه‌وه‌ى ده‌ستكه‌وت، واته‌ گریمانه‌ى سه‌ره‌كى یه‌كه‌م ڕه‌ت ده‌كرێته‌وه‌ و گریمانه‌ى جێگره‌وه‌ په‌سه‌ند ده‌كرێت.

بۆ سه‌لماندنى هه‌ر سێ گریمانه‌ى لقى سه‌ربه‌ گریمانه‌ى سه‌ره‌كى، توێژه‌ر تاقیكردنه‌وه‌ى شێفیه‌ى به‌كارهێنا بۆ به‌راوردكردنى گروپه‌كان به‌یه‌كترى، به‌م شێوه‌ى لاى خواره‌وه‌:

گریمانه‌ى لقی یه‌كه‌م: جیاوازى مانادارى ئامارى نییه‌ له‌ئاستى (0.05) له‌نێوان ناوه‌نده ‌نمره‌ى گروپى ئه‌زموونى یەكەم كه‌ به‌ (ستراتیجی چالاككه‌ره‌وه‌ دركییه‌كان) وانەیان پێدەوترێتەوە، له‌گه‌ڵ ناوه‌نده‌ نمره‌ى فێرخوازانى گروپى ئەزموونی دووەم كە بە (ستراتیجی ڕێكخراوه‌ پێشكه‌وتووه‌كان) وانەیان پێدەوترێتەوە، لە تاقیكردنەوەی ده‌ستكه‌وت.

خشته‌ى ژماره‌ (7) ئه‌نجامى تاقیكردنه‌وه‌ى شێفیه‌ بۆ به‌راوردى ناوه‌نده‌نمره‌ى هه‌ردوو گروپى ئه‌زموونى یه‌كه‌م و ئه‌زموونى دووه‌م له‌ تاقیكردنه‌وه‌ى ده‌ستكه‌وت

|  |  |  |  |  |  |  |
| --- | --- | --- | --- | --- | --- | --- |
| گۆڕاو | گروپ | نمونە | ناوه‌نده ‌ژمێرى | لادانى پێوانه‌یی | نرخى شیفیه‌ | به‌ڵگه‌دارى له‌ئاستى 0.05 |
| ده‌رهێنراو | خشته‌یی |
| تاقیكردنه‌وه‌ى پاشى | ئه‌زموونى یه‌كه‌م | 19 | 33.894 | 1.629 | 7.674 | 6.336 | ماناداره‌ |
| ئه‌زموونى دووه‌م | 19 | 31.894 | 1.940 |

له‌ خشته‌ى سه‌ره‌وه‌دا ده‌رده‌كه‌وێت ناوه‌نده‌ نمره‌ى گروپى ئه‌زموونى یه‌كه‌م (33.894) و ناوه‌نده‌ نمره‌ى گروپى ئه‌وموونى دووه‌م (31.894) و نرخى شیفیه‌ى ده‌رهێنراو (7.674) گه‌وره‌تره‌‌‌ له‌ نرخی خشته‌یی كه‌ (6.336)ه‌ له‌ ئاستى به‌ڵگه‌دارى (0.05) ئه‌مه‌ش ئه‌وه‌ ئه‌گه‌یه‌نێت كه‌ جیاوازى مانادارى ئامارى هه‌یه‌ له‌نێوان هه‌ردوو گروپى ئه‌زموونى یه‌كه‌م و ئه‌زموونى دووه‌م، كه‌واته‌ گریمانه‌ى سفرى ڕه‌تده‌كرێته‌وه‌ كه‌ توێژه‌ر له‌ سه‌ره‌تاوه‌ دایڕشتبوو، گریمانه‌ى جێگره‌وه‌ په‌سه‌ند ده‌كرێت.

گریمانه‌ى لقی دووه‌م: جیاوازى مانادارى ئامارى نییه‌ له‌ئاستى (0.05) له‌نێوان ناوه‌نده ‌نمره‌ى گروپى ئه‌زموونى یەكەم كه‌ به‌ (ستراتیجی چالاككه‌ره‌وه‌ دركییه‌كان) وانەیان پێدەوترێتەوە، له‌گه‌ڵ ناوه‌نده‌ نمره‌ى فێرخوازانى گروپى كۆنترۆڵكراو كە بە (ڕێگاى ئاسایی) وانەیان پێدەوترێتەوە لە تاقیكردنەوەی ده‌ستكه‌وت.

خشته‌ى ژماره‌ (8) ئه‌نجامى تاقیكردنه‌وه‌ى شێفیه‌ بۆ به‌راوردى ناوه‌نده‌نمره‌ى هه‌ردوو گروپى ئه‌زموونى یه‌كه‌م و كۆنترۆڵكراو له‌ تاقیكردنه‌وه‌ى ده‌ستكه‌وت

|  |  |  |  |  |  |  |
| --- | --- | --- | --- | --- | --- | --- |
| گۆڕاو | گروپ | نمونە | ناوه‌نده ‌ژمێرى | لادانى پێوانه‌یی | نرخى شیفیه‌ | به‌ڵگه‌دارى له‌ئاستى 0.05 |
| ده‌رهێنراو | خشته‌یی |
| تاقیكردنه‌وه‌ى پاشى | ئه‌زموونى یه‌كه‌م | 19 | 33.894 | 1.629 | 88.446 | 6.336 | ماناداره‌ |
| كۆنترۆڵكراو | 19 | 27.103 | 2.903 |

له‌ خشته‌ى سه‌ره‌وه‌دا ده‌رده‌كه‌وێت ناوه‌نده‌ نمره‌ى گروپى ئه‌زموونى یه‌كه‌م (33.894) و ناوه‌نده‌ نمره‌ى گروپى ئه‌وموونى دووه‌م (27.103) و نرخى شیفیه‌ى ده‌رهێنراو (88.446) گه‌وره‌تره‌ له‌ نرخی خشته‌یی كه‌ (6.336)ه‌ له‌ ئاستى به‌ڵگه‌دارى (0.05) ئه‌مه‌ش ئه‌وه‌ ئه‌گه‌یه‌نێت كه‌ جیاوازى مانادارى ئامارى هه‌یه‌ له‌نێوان هه‌ردوو گروپى ئه‌زموونى یه‌كه‌م و گروپى كۆنترۆڵكراو له‌ به‌رژوه‌ندى گرووپى ئه‌زموونى یه‌كه‌م، كه‌واته‌ گریمانه‌ى سفرى ڕه‌ت ده‌كه‌ینه‌وه‌ كه‌ توێژه‌ر له‌ سه‌ره‌تاوه‌ دایڕشتبوو، گریمانه‌ى جێگره‌وه‌ په‌سه‌ند ده‌كه‌ین.

گریمانه‌ى لقی سێیه‌م: جیاوازى مانادارى ئامارى نییه‌ له‌ئاستى (0.05) له‌نێوان ناوه‌نده ‌نمره‌ى گروپى ئه‌زموونى دووەم كە بە (ستراتیژی ڕێكخراوه‌ پێشكه‌وتووه‌كان) وانەیان پێ دەوترێتەوە، له‌گه‌ڵ ناوه‌نده‌ نمره‌ى فێرخوازانى گروپى كۆنترۆڵكراو كە بە (ڕێگاى ئاسایی) وانەیان پێ دەوترێتەوە لە تاقیكردنەوەی ده‌ستكه‌وت.

خشته‌ى ژماره‌ (9) ئه‌نجامى تاقیكردنه‌وه‌ى شێفیه‌ بۆ به‌راوردى ناوه‌نده‌نمره‌ى هه‌ردوو گروپى ئه‌زموونى دووه‌م و كۆنترۆڵكراو له‌ تاقیكردنه‌وه‌ى ده‌ستكه‌وت

|  |  |  |  |  |  |  |
| --- | --- | --- | --- | --- | --- | --- |
| گۆڕاو | گروپ | نمونە | ناوه‌نده ‌ژمێرى | لادانى پێوانه‌یی | نرخى شیفیه‌ | به‌ڵگه‌دارى له‌ئاستى 0.05 |
| ده‌رهێنراو | خشته‌یی |
| تاقیكردنه‌وه‌ى پاشى | ئه‌زموونى دووه‌م | 19 | 31.894 | 1.940 | 44.013 | 6.336 | ماناداره‌  |
| كۆنترۆڵكراو | 19 | 27.103 | 2.903 |

له‌ خشته‌ى سه‌ره‌وه‌دا ده‌رده‌كه‌وێت ناوه‌نده‌ نمره‌ى گروپى ئه‌زموونى دووه‌م (31.894) و ناوه‌نده‌ نمره‌ى گروپى كۆنترۆڵكراو (27.103) و نرخى شیفیه‌ى ده‌رهێنراو (44.013) گه‌وره‌تره‌ له‌ نرخی خشته‌یی كه‌ (6.336)ه‌ له‌ ئاستى به‌ڵگه‌دارى (0.05) ئه‌مه‌ش ئه‌وه‌ ئه‌گه‌یه‌نێت كه‌ جیاوازى مانادارى ئامارى هه‌یه‌ له‌نێوان هه‌ردوو گروپى ئه‌زموونى دووه‌م و كۆنترۆڵكراو له‌ به‌رژوه‌ندى گرووپى ئه‌زموونى دووه‌م، كه‌واته‌ گریمانه‌ى سفرى ڕه‌ت ده‌گه‌ینه‌وه‌ كه‌ توێژه‌ر له‌ سه‌ره‌تاوه‌ دایڕشتبوو، گریمانه‌ى جێگره‌وه‌ په‌سه‌ند ده‌كه‌ین.

**2-4- شیكردنەوەی ئه‌نجامه‌كان (تحليل النتائج)**

له‌و ئه‌نجامانه‌ى له‌ خشته‌كانى (6، 7، 8، 9) خراونه‌ته‌ڕوو ده‌رده‌كه‌وێت كه:

1) وانه‌وتنه‌وه‌ى بابه‌تى مێژوو به‌پێى ستراتیجیه‌تى چالاككه‌ره‌وه‌ دركیه‌كان كاریگه‌ر و كارایه‌ له‌ سه‌ر ده‌ستكه‌وت لاى فێرخوازانى به‌شى زانسته‌ كۆمه‌ڵایه‌تییه‌كان به‌راورد به‌ ڕێگاى ئاسایی، هه‌روه‌ها ده‌ستكه‌وتى خوێندن باشتربووه‌ لاى فێرخوازانى گروپى ئه‌زموونى یه‌كه‌م به‌راورد به‌ گروپى ئه‌زموونى دووه‌م كه‌ به‌پێى ستراتیجییه‌تى ڕێكخراوه‌پێشكه‌وتووه‌كان بابه‌تیان وه‌رده‌گرت و كۆنترۆڵكراو كه‌ هه‌مان بابه‌تیان به‌ڕێگاى ئاسایی وه‌رده‌گرت.

به‌ بۆچوونى توێژه‌ر سه‌ركه‌وتنى فێرخوازانى گروپى ئه‌زموونى یه‌كه‌م و به‌ده‌ستهێنانى ده‌ستكه‌وتى باشتر بۆ ئه‌وه‌ ده‌گه‌ڕێته‌وه‌ كه‌ ستراتیجییه‌تى چالاككه‌ره‌وه‌ دركییه‌كان وا له‌ فێرخوازان ده‌كات چالاكانه‌ به‌شدارى وانه‌كه‌ بكه‌ن و هه‌میشه‌ خه‌ریكى دروستكردنى پرسیار و وه‌ڵامدانه‌وه‌بن و خۆیان به‌شێكى سه‌ره‌كى بن له‌ پرۆسه‌ى وانه‌گوتنه‌وه و چاره‌سه‌ركردنى ئه‌و گرفتانه‌ى دێته‌ ڕێگه‌یان‌، هه‌روه‌ها ئه‌م ستراتیجییه‌ وا له‌فێرخوازان ده‌كات به‌بێ شه‌رم و دوو دڵى به‌شدارییبكه‌ن له‌وانه‌كه‌ و ببنه‌هۆى ڕونكردنه‌وه‌ و دروستكردنى كه‌شێكى گفتوگۆى زانستى له‌نێوان فێرخوا ز مامۆستا و فێرخواز و فێرخواز.

توێژه‌ر بۆى ده‌ركه‌وت وانه‌وتنه‌وه‌ به‌ ستراتیجیه‌تى چالاككه‌ره‌وه‌ دركییه‌كان واده‌كات فێرخوازان باشتر بیر له‌بابه‌ته‌ مێژووییه‌كان بكه‌نه‌وه‌ و به‌شێوه‌یه‌كى وردتر به‌راوردى ڕووداوه‌ مێژووییه‌كان بكه‌ن، به‌ بۆچوونى توێژه‌ر ئه‌م ستراتیجییه‌ته‌ (چالاككه‌ره‌وه‌ دركییه‌كان) واده‌كات فێرخوازان به‌ تامه‌زرۆییه‌وه‌ له‌ بابه‌تى مێژوو بڕوانن و بتوانن به‌شێوه‌یه‌كى ڕه‌خنه‌گرانه‌ شیكردنه‌وه‌ بۆ ڕووداوه‌ مێژووییه‌كان بكه‌ن.

سروشتى ستراتیجییه‌كه‌ وایه‌ كه‌ هانده‌رى فێرخوازانه‌ بۆ خستنه‌ڕووى بیرۆكه‌كانیان و پرسیاركردن و وه‌ڵامدانه‌وه‌ى پرسیاره‌كان به‌ بێ شه‌رم و دوو دڵى ئه‌مش هۆكارێكى یارمه‌تیده‌ره‌ بۆ سه‌ركه‌وتنى ستراتیجییه‌ته‌كه‌ و وایكردووه‌ فێرخوازان به‌شداری فراوانیان هه‌بێت و ده‌ستكه‌وتى ئه‌كادیمه‌ گه‌وره‌ به‌ده‌ستبهێنن.

ئه‌م ستراتیجییه‌ته‌ وا له‌مامۆستا ده‌كات كه‌ به‌گوڕوتینێكى زۆره‌وه‌ خۆى ئاماده‌بكات بۆ وانه‌كه‌ و به‌شێوازێكى پڕ له‌ وزه‌وه‌ بابه‌ته‌كه‌ بخاته‌ڕوو بتوانێ سه‌رنجی فێرخوازه‌كان بۆلاى خۆى و بابه‌ته‌كه‌ ڕابكێشێت.

ئه‌و توێژینه‌وانه‌ى له‌ پێشتردا ئه‌نجامدراون له‌سه‌ر ستراتیجییه‌تى چالاككه‌ره‌وه‌ دركییه‌كان جه‌خت له‌سه‌ر ئه‌وه‌ ده‌كه‌نه‌وه‌ كه‌ ئه‌م ستراتیجییه‌ته‌ وا له‌فێرخوازان ده‌كات كه‌ به‌ بێ ترس و دوودڵى به‌شداری وانه‌كان بكه‌ن به‌شێوه‌یه‌كى كاراو، یارمه‌تیده‌رى فێرخوازانه‌ بۆ ئه‌وه‌ى له‌بابه‌تى وانه‌كه‌ بێزار نه‌بن و ده‌ستكه‌وتى باش به‌ده‌ستبهێنن، له‌و توێژینه‌وانه‌: (دروزة، 1991)، (عبدالامير، 2009)، (فتلاوي، 2014)، (عبدالرضا، 2014)، (السعداوي، 2016) و زۆرێكى تریش، ئه‌نجامه‌كه‌یان ته‌بایه‌ له‌ گه‌ڵ ئه‌نجامى ئه‌م توێژینه‌وه‌یه‌.

2) ئاستى فێرخوازانى گرووپى ئه‌زموونى دووه‌م له‌ به‌شى زانسته‌ كۆمه‌ڵایه‌تییه‌كان له‌بابه‌تى مێژوو كه‌ به‌پێى ستراتیجییه‌تى (رێكخراوه‌ پێشكه‌وتووه‌كان) بابه‌تیان وه‌رده‌گرت، به‌رزتره‌ به‌راورد به‌ فێرخوازانى گروپى كۆنترۆڵكراو كه‌ هه‌مان بابه‌تیان به‌ڕێكاى ئاسایی وه‌رده‌گرت به‌به‌ره‌ت به‌ تاقیكردنه‌وه‌ى ده‌ستكه‌وتى خوێندن، به‌ڵام به‌راورد به‌ گروپى ئه‌زموونى یه‌كه‌م كه‌ هه‌مان بابه‌تیان به‌پێى ستراتیجییه‌تى چالاككه‌ره‌وه‌ دركییه‌كان وه‌رده‌گرت كه‌متره‌.

به‌بۆچوونى توێژه‌ر سه‌ركه‌وتنى فێرخوازانى گروپى ئه‌زموونى دووه‌م بۆ ئه‌وه‌ ده‌گه‌ڕێته‌وه‌ ستراتیجییه‌تى ڕێكخراوه‌ پێشكه‌وتووه‌كان واده‌كات فێرخوازان به‌شدارییه‌كى كارایان هه‌بێت له‌وه‌نه‌كاندا و به‌بێ ترس به‌شدایبكه‌ن و خۆیان پرسیار بوروژێنن، هه‌روه‌ها وا له‌ مامۆستا ده‌كات به‌شێوه‌یه‌كى ورد و ڕێكخراو بابه‌ته‌كه‌ ئاماده‌بكات و به‌هاوكارى فێرخوازان بیان خاته‌ڕوو به‌شێوه‌یه‌كى سه‌رنجڕاكێش.

ئه‌م ستراتیجییه‌ته‌ به‌شێوه‌یه‌كى ڕێكخراو زنجیره‌یی بابه‌ته‌كه‌ ئاماده‌ ده‌كات و وا ده‌كات سه‌رنجی فێرخوازان بۆلاى بابه‌ته‌كه‌ كه‌مه‌ندكێش بكات كه‌ ئه‌وه‌ش ده‌ورى باشى هه‌یه‌ بۆ ئه‌وه‌ى فێرخوازان له‌بابه‌ته‌كه‌ بێزارنه‌بن و به‌ شێوه‌یه‌كى ورد بیر له‌بابه‌ته‌كه‌ بكه‌نه‌وه‌.

ئه‌و توێژینه‌وانه‌ى له‌پێشوتردا ئه‌نجامدراون له‌سه‌ر ستراتیجییه‌تى ڕێكخراوه‌ پێشكه‌وتووه‌كان ئه‌نجامه‌كانیان هاوته‌بایه‌ له‌گه‌ڵ ئه‌نجامى ئه‌م توێژینه‌وه‌یه‌، سه‌باره‌ت به‌ گۆڕاوه‌ پاشكۆكان و سه‌ركه‌وتنى گروپى ئه‌زموونى، له‌وانه‌: توێژینه‌وه‌ى (محمود، 2020)، (طقاطعة، 2017)، (فورة، 2015)، (ابومي، 2012).

توێژه‌ره‌ر بۆى ده‌ركه‌وتووه‌ كه‌ ئه‌م ستراتیجییانه‌ى به‌كاریهیناوى گونجاوه‌ بۆ قۆناغى زانكۆ به‌تایبه‌تى بۆ گوتنه‌وه‌ى بابه‌تى مێژوو له‌ به‌شى زانسته‌كۆمه‌لایه‌تییه‌كان، جێى ئاماژه‌ بۆكردنه‌ ئه‌نجامه‌كان له‌گه‌ڵ ئه‌و ئامانجانه‌ى توێژه‌ر دایڕشتبوو ته‌با و گونجاون.

3-4- ده‌ره‌نجام و ڕاسپارده‌ و پێشنیاز (الاستنتاج والتوصیات والمقترحات)

**1-3-4- ده‌ره‌نجام (الاستنتاج)**

 له‌دواى ته‌واوبوونى ماوه‌ى ئه‌زموونى و‌ له‌ڕێگه‌ى شیكردنه‌وه‌ى داتاكانه‌وه‌ توێژه‌ر توانى ئه‌م ئه‌نجامانه‌ به‌ر‌ده‌ست بخات:

1. به‌كارهێنانى ستراتیجییه‌تى چالاككه‌ره‌وه‌ دركییه‌كان وا له‌فێرخوازان ده‌كات زیاتر كارابن و ببنه‌ ته‌وه‌رى سه‌ره‌كى وانه‌كه‌.
2. به‌كارهێنانى ستراتیجییه‌تى چالاككه‌ره‌وه‌ دركییه‌كان له‌ وانه‌وتنه‌وه‌ى بابه‌تى مێژوودا بۆ فێرخوازانى زانكۆ كاریگه‌رى كارا و به‌رچاوى هه‌یه‌ له‌سه‌ر ده‌ستكه‌وتی فێرخوازان به‌راورد به‌ ستراتیجییه‌تى ڕێكخراوه‌ پێشكه‌وتووه‌كان و ڕێگه‌ى ئاسایى.
3. به‌كارهێنانى ستراتیجییه‌تى ڕێكخراوه‌ پێشكه‌وتووه‌كان وا له‌فێرخوازان ده‌كات زیاتر كارابن و ببنه‌ ته‌وه‌رى سه‌ره‌كى وانه‌كه به‌شدارى زۆر و چالاكى زۆرتر ئه‌نجامبده‌ن‌.
4. به‌كارهێنانى ستراتیجییه‌تى ڕێكخراوه‌ پێشكه‌وتووه‌كان له‌ وانه‌وتنه‌وه‌ى بابه‌تى مێژوودا بۆ فێرخوازانى زانكۆ كاریگه‌رى كارا و به‌رچاوى هه‌یه‌ له‌سه‌ر ده‌ستكه‌وتی فێرخوازان به‌راورد به‌ ستراتیجییه‌تى چالاككه‌ره‌وه‌ دركییه‌كان و ڕێگه‌ى ئاسایى.

**2-3-4- ڕاسپارده‌ (التوصیات)**

 له‌دواى خستنه‌ڕوو و ڕوونكردنه‌وه‌ى ئه‌نجامه‌كان، توێژه‌ر ڕاسپارده‌ى ئه‌م خاڵانه‌ى لاى خواره‌وه‌ ده‌كات:

1. پێویسته‌ ئه‌و مامۆستایانه‌ى وانه‌ى بابه‌ته‌ مێژووییه‌كان ده‌ڵێنه‌وه‌ ڕابهێنرێن له‌ سه‌ر ستراتیجییه‌ته‌كانى چالاككه‌ره‌وه‌ دركییه‌كان و ڕێكخراوه‌ پێشكه‌وتووه‌كان له‌ڕێگه‌ى خول و ڕاهێنانه‌وه‌‌.
2. پێویسته‌ مامۆستایانى بابه‌ته‌ مێژووییه‌كان ستراتیجییه‌ته‌كانى چالاككه‌ره‌وه‌ دركییه‌كان و ڕێكخراوه‌ پێشكه‌وتووه‌كان به‌كاربهێنن بۆ گوتنه‌وه‌ى‌ بابه‌تى مێژوو له‌هه‌موو ئه‌و قۆناغانه‌ى زانكۆ كه‌ بابه‌تى مێژوویان هه‌یه‌.
3. داواكردن له‌ سه‌رۆكى ئه‌و به‌شه‌ زانستیانه‌ى كه‌ باباتى مێژوو ده‌خوێنن له‌ زانكۆكاندا بۆ هاندانى مامۆستاى بابه‌تى مێژوو كه‌ هه‌ردوو ستراتیجییه‌ته‌كانى چالاككه‌ره‌وه‌ دركییه‌كان و ڕێكخراوه‌ پێشكه‌وتووه‌كان به‌كاربهێنن بۆ گوتنه‌وه‌ى بابه‌تى مێژوو.

**3-3-4- پێشنیاز (المقترحات)**

 توێژه‌ر پێشنیاز ده‌كات له‌ دواڕۆژدا ئه‌م ناونیشانانه‌ى خواره‌وه‌ توێژینه‌وه‌یان له‌سه‌ر بكرێت:

1. كاریگه‌رى به‌كارهێنانى ستراتیجییه‌ته‌كانى چالاككه‌ره‌وه‌ دركییه‌كان و ڕێكخراوه‌ پێشكه‌وتووه‌كان له‌ به‌ده‌ستهێنانى ده‌ستكه‌وتى فێرخوازانى زانكۆ و بیركردنه‌وه‌ى ڕه‌خنه‌گرانه‌ له‌ بابه‌تى مێژوو.
2. كاریگه‌رى به‌كارهێنانى ستراتیجییه‌تى چالاككه‌ره‌وه‌ دركییه‌كان له‌سه‌ر ده‌ستكه‌وت و هه‌ندێك گۆڕاوى ترى وه‌ك (په‌سه‌ندكردنى زانیارى، بیركردنه‌وه‌ى داهێنه‌رانه‌ ...) له‌ هه‌ر پۆلێكى قۆناغى بنه‌ڕه‌تى له‌ بابه‌ته‌ كۆمه‌ڵایه‌تییه‌كان.
3. كاریگه‌رى به‌كارهێنانى ستراتیجییه‌تى ڕێكخراوه‌ پێشكه‌وتووه‌كان له‌سه‌ر ده‌ستكه‌وت و چه‌ند گۆڕاوێكى تر له‌لاى فێرخوازانى قۆناغی ئاماده‌یى له‌ بابه‌تى مێژوودا.

**لیستى سه‌رچاوه‌كان (قائمة المصادر)**

**یه‌كه‌م: به‌زمانى كوردى:**

1. عزيز، كريم احمد (2021)، ستراتیژه‌ نوێیه‌كانى وانه‌وتنه‌وه‌، چاپى یه‌كه‌م، چاپخانه‌ى نارین، هه‌ولێر.

دووه‌م: به‌زمانى عه‌ره‌بى:

1. ابراهیم، عميرة وفتحي الديب (1982)، تدريس العلوم والتربية العلمية، طبعة السابع، دار المعارف، قاهرة – مصر.
2. ابو جادو صالح (2000)، علم النفس التربوي، ط2، دار السميرة للنشر والتوزيع والطباعة، عمان – الاردن.
3. ابومي، رنا احمد عبدالرحمن (2012)، أثر استدام العصف الذهني والمنظم المتقدم في تدريس العلوم للمتفوقين من الصف السابع الاساسي في التحصيل والتفكير العلمي، رسالة ماجستير غير منشورة، كلية العلوم التربوية، جامعة الشرق الاوسط، عمان – الاردن.
4. الابيض، عباس علي كريدي (2010)، أثر منشطات الإدراك في التحصيل والاحتفاظ لدى طلاب الصف الرابع الأدبي في مادة الجغرافية، رسالة ماجستير غير منشورة، كلية التربية الاساسية، الجامعة المستنصرية، بغداد.
5. الامام،مصطفى محمود وانور حسين عبدالرحمن وصباح حسين العجيلي (1990)، التقويم والقياس.
6. أمبوسعيدي، عبدالله بن خميس وهدى بنت علي الحوسنية (2016)، إستراتيجيات التعلم النشط (180 إستراتيجية مع الامثلة التطبيقية)، ط2، دار السميرة للنشر والتوزيع والتباعة، عمان – الاردن.
7. آل عويد ، وصفي خلف حسين (2008) ، أثر استراتيجية العصف الذهني في تنمية التفكير الاستدلالي لدى طلاب الصف الرابع الإعدادي عند تدريس مادة الجغرافية ، الجامعة المستنصرية / كلية التربية الاساسية ، رسالة ماجستير غير منشورة.
8. داود، عزيز حنا و عبدالرحمن انور حسين (1990)، مناهج بحث التربوي، دار الحكمة للطباعة والنشر، جامعة بغداد.
9. دروزة، افنان نظير، (2007)، النریه‌ فی التدریس وترجمتها علميا، دار الشروق للنشر والتوزيع، عمان.
10. دروزة،افنان نظير (1991)، منشطات استراتيجيات الادراك كوسائل ادراكية معينة لتحسين العملية التعلمية التعليمية، مجلة جامعة بيت لحم، عدد 10.
11. سعداوي، محسن علي (2016)، تأثير المنشطات العقلية في ادا بعض مهارات الطرق بجمناستك الإقاعي للطالبات، كلية التربية البدنية وعلوم الریاضة، جامعة ذيقار، ذيقار – عيراق.
12. الشهراني، عبدالعزيز صالح يحي الدهمشي (2010)، التدريس الفعال، رسالة ماجستير غير منشورة، كلية التربية، جامعة الملك خالد، المملكه‌ العربیه‌ السعودیه‌.
13. صخي،مهدي خطاب (2010)، استعمال منشطات الادراك في تدريس مادة علم نفس الطفل للطالبات معهد اعدات المعلمات في تنمية تفكير هن العلمي، كلية التربية الاساسية، جامعة واسط.
14. الطائــــي، رنا غانم حامد حمدي (2002)، أثر استخدام طريقة المنظمات المتقدمة في تحصيل طلبة الصف الأول كلية المعلمين في مادة الجغرافية، الجامعة المستنصرية، بغداد.
15. الطقاطعة، مني محمد محمود (2017)، أثر برنامج تعليمي قائم على المنظمات المتقدمة في التفكير الناقد والمفاهيم البديلة في العلوم لدى طلبة الصف التاسع الاساسي في محافظة طولكرم، رسالة ماجستير غير منشورة، جامعة النجاح الوطنية، نابلس – فلسطين.
16. عبدالامير،فاطمة وبتول محمد جاسم (2009)، أثر منشطات استراتيجيات الإدراك في تحصيل الطالباتالصف الخامس العلمي وتنمية مهاراتهن العقلية في مادة علم الآحياء، مجلة القادسية في الاداب والعلوم التربوية، عدد 1، مجلد 8.
17. عبدالرحمن، سعد (2008)، القياس النفسي النظرية والتطبيق، ط5، هبة النيل العربية للنشر والتوزيع.
18. عبدالرضا، نجدت عبدالرؤف واياد صاحب حمادي علي تكي (2014)، فاعلية انمذج مقترح لتصميم تعليمي على وفق منشطات الإدراكفي تنمية مهارات التفكير العلمي في مادة الجغرافية لدى طلاب الصف الاول المتوسط، مجلة اهل البيت، عدد السابع عشر.
19. عبدالقادر، عبدالقادر محمد (2013)، نماذج واستراتيجيات التدريس الفعال بين النظرية والتطبيق، طبعة الاولى، دار الكتاب الجامعي، العين – الدولة الإمارات العربية المتحدة.
20. عطية،محسن علي (2008)، استراتيجيات الحديثة في التدريس الفعال،ط1، دار الصفاء للنشروالتوزيع، عمان – الاردن.
21. العفون، نادية حسين وقحطان فضل راهي، (2010)، فاعلية تصميم تعليمي وعلاقتهما بالتفكير العلمي والوعي البيئي، دار صفاء للنشر والتوزيع، عمان.
22. علي، اكرم فتحي (2011)، توظیف انماط المنظمات المتقدمة‌ في نظام إدارة بیئةالتعلم الإلكترؤني عن بعد EMES على التحصيل المعريفي وبقاء أثر التعلم لدى الطلاب ماجستير التوجية والارشاد التربوي بجامعة الملك عبد العزيز، دار سمات للدراسات والبحاث، مجلة العلوم التربوية، عدد 3، مجلد(1).
23. العميري، احمد هاشم محمد داود (2007)، اثر إستراتجيتي التعليم المتقن والمنظمات المتقدمة في التحصيل والاتجاه نحو التاريخ لدى طالبات المرحلة المتوسطة، اترحة دكتوراء غير منشورة، كلية التربية – الجامعة المستنصرية، بغداد.
24. عودة، احمد (1999)، القياس و التقويم في العملية التدريسية، الطبعة الاولى، دار الامل للنشر و التوزيع، أربد الاردن.
25. فان دالین، دیو بولاب (2007)، منهج بحث في التربية و ععلم النفس، ترجمةنبيل نوفل و اخرون، مكتبة الانجلو المصرية، القاهرة – مصر.
26. فتلاوي، جؤذر حمزة كاظم وابراهيم عويد هراط (2014)، أثر منشطات الادراك في الستيعاب القرائي لدى طلاب الصف الثاني المتوسط في مادة المطالعة، كلية التربية للعلوم الإنسانية، جامعة بابل.
27. فورة، ناهض صبحي سعيد (2015)، أثر استخدام استراتيجية المنمات المتقدمة في تدريس القواعد النحوية على تحصيل طالبات الصف الثامن في المرحلة الاساسية العليا بمحافةغزة، مجلة الجامعة الإسلامية للدراسات التربوية والنفسية، المجلد الثالث والعشرون، العدد الأول.
28. الكبیسي، عبدالواحد حميد (2007)، القياس و التقويم – تجديدات و مناقشات، طبعة الاولى، دار جرير للنشر والتوزيع، عمان – الاردن.
29. محمود،احمد محمود احمد 2020)، توظيف انماط المنظمات المتقدمة في بيئة التعلم التكيفية النقالة واثرها على تنمية الوعي السياسي وتدعيم قيم المواطنة ومنظور زمن المستقبل لدى الطلاب المعوقين سمعيا بالمرحلة اللإعدادية، مجلة جامعة جنوب الوادي الدولية للعلوم التربوية، الاصدار الخامس.
30. مرعي، توفيق احمد ومحمد محمود الحيلة (2011)، طرائق التدريس العامة، ط5، دار السميرة للنشر والتوزيع، عمان – الاردن.
31. نبهان، موسى (2004)، اساسيات القياس في العلوم السلوكية، ط1، دار الشروق للنشر والتوزيع، عمان – الاردن.
32. نوفل، محمد بكر واخرون (2007)، مدخل الى مناهج البحث في التربية وعلم النفس، ط1، دار المسيرة، عمان - الاردن.
33. خضر،فخري رشيد (2014)، طرائق تدريس الدراسات الاجتماعية، ط2، دار السميرة للنشر والتوزيع، عمان.
34. سعداوي، هنية بنت عبدالله بن سراج (2015)، اثر استخدام استراتيجيات التدريس التفاعلي النشط على تحصيل الاجل لمقرر طرق التدريس شعبة الكيمياء الطالبات كلية التربية جامعة ام قرى،، كلیه‌ التربیه‌ - جامعه‌ ام قرى، مجلة دراسات في التعليم الجامعي، عدد (30).
35. حمودي، منى (2010)، التحصيل الدراسي وعلاقتة بمفهوم الذات (دراسة ميدانية على عينة من تلاميذ الصف الخامس – حلقة ثانية – من التعليم الاساسي في مدارس محافة دمشق الرسمية)، مجلة جامعة دمشق، مجلد 26.
36. سعيد، قنيش (2012)، الاتصال التربوي وعلاقاته بمستويات التحصيل الدراسي دراسة لدى عينة من تلاميذ السنة الثانية الثانوي، كلية العلوم الاجتماعية – جامعة وهران.
37. توفیق، بروحة سیاحة‌ جمعة (2018)، نظام ل.م.د وتأثيرة على التحصيل الدراسي، رسالة ماجستير غير منشورة، جامعة احمد دراية ادرار، الجزائر.

**سێیه‌م: به‌زمانى ئینگلیزى:**

1. Piyawan Sunasuan and Ubonwan songserm (2021), Using advance organizer model to influence the meaningful learning of new concepts for ESL learners in a collaborative classroom, Arab world English journal (AWEJ) volume 12.
2. Kapri, Umesh Chandra (2017), Effectiveness of advance organizer model over conventional methods of teaching of science at secondary level, international journal of research granthaalayah, vol.5, iss.7.
3. Enekwechi E.E (2018), Effect of advance organizers in the teaching of chemistry in secondary schools a case study of Anambra state, academic journals expand your knowledge, 18th, 23rd.

پاشكۆى ژماره‌ (1) لیستی ناوی پسپۆران

|  |  |  |  |  |
| --- | --- | --- | --- | --- |
| ز | ناوى سیانى | پسپۆرى | نازناوى زانستى | شوینى كاركردن |
| 1.
 | د.مه‌ولود حمد نبی سورچى | ڕێگاكانى وانه‌وتنه‌وه‌ | پرۆفیسۆر | زانكۆى دهۆك |
|  | د.حامد مصطفى بلباس | ڕێگاكانى وانه‌وتنه‌وه‌ | پرۆفیسۆر | زانكۆى سه‌لاحه‌ددین – هه‌ولێر |
|  | د.حسین سعدى ابراهیم | ڕێگاكانى وانه‌وتنه‌وه‌ | پرۆفیسۆر | زانكۆى سه‌لاحه‌ددین – هه‌ولێر |
|  | د.وعد محمد نجات صبری | ڕێگاكانى وانه‌وتنه‌وه‌ | پرۆفیسۆر | زانكۆى سه‌لاحه‌ددین – هه‌ولێر |
|  | د.جبار احمد عبدالرحمن | ڕێگاكانى وانه‌وتنه‌وه‌ | پرۆفیسۆر | زانكۆى كۆیه‌ |
|  | د.فرهاد علی مصطفى | ڕێگاكانى وانه‌وتنه‌وه‌ | پ.یاریده‌ده‌ر | زانكۆى سه‌لاحه‌ددین – هه‌ولێر |
|  | د.شوان فرج سعيد | ڕێگاكانى وانه‌وتنه‌وه‌ | پ.یاریده‌ده‌ر | زانكۆى گه‌رمیان |
|  | د.سیناء احمد على | ده‌روونزانى په‌روه‌رده‌یی | پ.یاریده‌ده‌ر | زانكۆى سه‌لاحه‌ددین – هه‌ولێر |
|  | د.سلوى احمد امین | پێوانه‌ و هه‌ڵسه‌نگاندن | پ.یاریده‌ده‌ر | زانكۆى سه‌لاحه‌ددین – هه‌ولێر |
|  | د.مناظل عباس قاسم | ڕێگاكانى وانه‌وتنه‌وه‌ | پ.یاریده‌ده‌ر | زانكۆى گه‌رمیان |
|  | د.سرمد صلاح محیدین | فه‌لسه‌فه‌ى په‌روه‌رده‌ | پ.یاریده‌ده‌ر | زانكۆى گه‌رمیان |
|  | د.تانیا نورالدین | ڕێگاكانى وانه‌وتنه‌وه‌ | پ.یاریده‌ده‌ر | زانكۆى سه‌لاحه‌ددین – هه‌ولێر |
|  | د.احمد حه‌مه‌د ئه‌مین هۆمه‌ر | مێژوو | پ.یاریده‌ده‌ر | زانكۆى سه‌لاحه‌ددین – هه‌ولێر |
|  | د.سامان حسین احمد | مێژوو | پ.یاریده‌ده‌ر | زانكۆى سلێمانى |
|  | د.زریان سالار حمه‌عارف | مێژوو | پ.یاریده‌ده‌ر | زانكۆى سلێمانى |
|  | د.كامل اسود قادر | مێژوو | پ.یاریده‌ده‌ر | زانكۆى سه‌لاحه‌ددین – هه‌ولێر |

**تأثير الإدارة الإستراتيجية للناشطين والتنظيم المتقدم له إنجازات في موضوع التاريخ**

**الملخص:**

الهدف من هذا البحث هو تحديد أثر استراتيجي المنشطات الادراكية والمنظمات المتقدمة على التحصيل طلبە قسم العلوم الاجتماعية فی مادە التاریخ العصور الوسطی للكورد فی قسم العلوم الاجتماعية ، واختار الباحث طلبە مرحلة الثانية قسم العلوم الاجتماعية، وقد اختار الباحث هذه المرحلة عن قصد لسببين: بسبب الاول ملاءمة عدد الطلبة فی تلك المرحلة، ثانياً وجود مادة تاريخ الكورد في العصور الوسطى في تلك المرحلة الدراسية.

 استخدم الباحث تصميم شبه تجريبى للبحث، حيث تضمنت البحث ثلاث مجموعات متوازنة المجموعة التجريبية الاولى تلقت المادة حسب استراتيجية المنشطات الادراكية، المجموعة التجريبية الثانية تلقت المواد حسب استراتيجية المنظمات المتقدمة و، المجموعة الثالثة تلقت المادة على وفق طريقة الاعتيادية، وتألفت كل مجموعة من ( 19 ) طالبةً/طالباً، قام الباحث ببناء اختبار تحصيلي بناء اشتملت الدراسة على 40 سؤالا من الاختيار المتعدد ، استخدم الباحث رزمة الاحصائية spss لتحليل البيانات بناء على النتائج التالية:

1. استراتيجيات المنشطات المعرفية طريقة ناجحة لتدريس التاريخ ، أول مجموعة خبرة قد حققت تعليما عاليا.
2. التدريس وفقا لاستراتيجية المنظمات المتقدمة، فهي ناجحة وفعالة للمواد التاريخ لدى طلاب قسم العلوم الاجتماعية.

**الكلمات الدالة:** التأثير ، الإستراتيجية ، المنشطون الإدراكيون ، الناجحون ، الإنجاز.

**The effect strategic administration of the activists and the advanced organization has achievement in the subject of history**

**Abstract:**

The aim of this study is to investigate the effect of stimulants of cognitive strategy and advance organizers on the students’ learning achievement from the Department of Social Sciences at the subject of the medieval history of the Kurds. The study sample consisted of second year students at the Department of Social Sciences Selecting such a sample of students is due to two reasons: the suitability of this stage and teaching the history of the Kurds in the Middle Ages in this stage. The researcher used a quasi-experimental research design, where the research included three balanced groups (two experimental groups and one control group), the first experimental group received the material according to the strategy of cognitive stimulants, the second experimental group received the material according to the strategy of the advance organizers, and the third group( control group) received the material according to the usual method, and each group consisted of 19 students (males and females) . The researcher designed an achievement test based on the study. The study included 40 multiple-choice items. After administering the test and collecting data, the researcher used SPSS software to analyze the data . The results arrived at in this study showed that stimulants of cognitive strategy was a successful method for teaching history. The first experimental group achieved better learning, and the strategy of advance organizers was successful and effective for history subjects among students of the Department of Social Sciences.

**Keywords:** Impact, Strategy, Cognitive Activators, Successful, Achievement.